Nagrada Sjaobu nije uperena protiv Kine – Nadlanu.com\nNagrada Sjaobu nije uperena protiv Kine\nOSLO, 9. decembra 2010. (Beta) – Predsednik norveškog Nobelovog Komiteta Torbjern Jagland izjavio je u četvrtak da dodela Nobelove nagrade za mir kineskom disidentu Liu Sjaobu nije gest „protiv Kine“.\n„Nagrada nije dodeljena protiv Kine. To je nagrada koja služi na čast kineskom narodu“, rekao je Jagland na konferenciji za novinare dan uoči uručivanja nagrade.\nJagland je istakao impresivan ekonomski razvoj Kine, ali je insistirao i na važnosti političkih reformi i otvaranju civilnog društva u toj zemlji. „U značajnoj meri, budućnost sveta zavisi od ove velike zemlje“, rekao je Jagland.\nNa pitanje da prokomentariše praznu stolicu na kojoj neće biti Sjaoba tokom uručivanja nagrade, Jagland je ocenio da će to biti „Moćan simbol koji ilustruje da je izbor pobednika bio pravi“.


Dijalog o klimatskim promenama u Srbiji - Klimatske promene\nMinistarstvo zaštite životne sredine, zajedno sa Programom UN za razvoj, odžalo je dvodnevnu radionicu na temu dijaloga o klimatskim promenama u Srbiji. Tokom 23. i 24. aprila, u Vrdniku, održan je sastanak Radne grupe u okviru projekta „Priprema izveštaja prema Okvirnoj konvenciji UN o promeni klime“ i uvodni sastanak projekta „Uspostavljanje okvira transparentnosti prema Sporazumu o klimi iz Pariza“. Na sastanku je prisustvovalo oko 35 učesnika iz svih relevantnih institucija u Srbiji, gde se dijalog o klimatskim promenama odvijao na kvalitetan i inkluzivan način.\nNakon uvodnih obraćanja pomoćnice ministra Ministarstva zaštite životne sredine, Jasmine Jović i programskog analitičara za vitalni razvoj Programa UN za razvoj, Žarka Petrovića, radionica je počela sa predstavljanjem uloga i obaveza Srbije u globalnoj klimatskoj zajednici. S obzirom da klimatske promene već sada imaju ogroman uticaj na povećanje globalne temperature, ljude, sisteme i živi svet uopšte, predstavljen je specijalni izveštaj Međuvladinog panela za klimatske promene pod nazivom „Globalno zagrevanje od 1.5оC“, kako bi se uvidelo koji su napori potrebni da bi se porast globalne temperature ograničio na 1.5оC i koje su koristi i razlike u odnosu na porast temperature od 2оC. Nakon toga, predstavljena je analiza sa konkretnim podacima za Republiku Srbiju o osmotrenim i budućim promenama klime, pripremljenim u okviru projekta. Detaljnom analizom osmotrene klime u prethodnih par godina, uočeno je da se pet najtoplijih godina upravo desilo od 2013. godine a da je 2018. godina, prema podacima Republičkog Hidrometeorološkog Zavoda, bila najtoplija godina do sada.\nNakon predstavljenih analiza klime, predstavljene su osetljivosti u relevantnim sektorima i moguće mere prilagođavanja na izmenjene klimatske uslove. Promenom klime pre svega će biti pogođeni sektori poljoprivrede, vodoprivrede, šumarstva i sektor zdravlja. Kao tri ključna problema navedenu su: implementacija predloženih mera prilagođavanja, sinergija između sektora i određivanje prioriteta. Istaknuto je da je jako značajno da se u planiranje budućih strategija, programa i planova uključe buduće promene klime kako bi se planiranje mera i svih akcija radilo sa stanovišta ekstremnijih vremenskih prilika koje se očekuju u našoj zemlji u narednim godinama.\nTokom drugog dana radionice više pažnje je posvećeno Inventaru gasova sa efektom staklene bašte (GHG) i specifičnim emisionim faktorima u sektoru energetike. Predstavljen je Inventar GHG sa detaljima prikupljanja podataka, proračuna emisija i procedura osiguranja kvaliteta i kontrole kvaliteta izrade Inventara. Što se tiče sektora energetike, predstavljen je alat za procenu nacionalnog emisionog faktora za lignit koji je glavni energent u termoelektranama u Srbiji.\nOdržan je i uvodni sastanak novog projekta „Uspostavljanje okvira transparentnosti prema Sporazumu o klimi iz Pariza“ (tzv. CBIT), koji sprovodi Ministarstvo zaštite životne sredine, zajedno sa Programom UN za razvoj uz finansijsku pomoć GEF. Projekat ima za cilj da ojača nacionalne kapacitete za primenu metodologija i alata za poboljšanje transparentnosti na osnovu Člana 13. Sporazuma iz Pariza. Takođe, projekat će doprineti uspostavljanju MRV sistema u Srbiji, kako bi se obezbedili precizniji i sveobuhvatniji podaci, neophodni za ublažavanje i prilagođavanje na izmenjene klimatske uslove. Uspostavljanjem MRV sistema, Srbija će moći da analizira i donese odgovarajuće politike i mere u oblasti klimatskih promena.\nNa kraju radionice, učesnici su imali priliku da čuju primer dobre prakse iz Crne Gore, gde je napravljen alat za uspostavljanje sveobuhvatnog MRV sistema.\nZaključeno je da je potrebno više ovakvih sastanaka i da je ovo bila samo uvodna radionica za predstavljanje dosadašnjih rezultata uređenih u okviru projekta i početak saradnje različitih institucija, kako razmena informacija u buduće tekla što bolje.\nPrezentacije i materijal sa dvodnevne radionice možete pogledati ovde:\n1. Napredak u sprovođenju međunarodnih obaveza\n2. IPCC izveštaj 1.5оC\n3. Osmotrene promene klime\n4. Moguće mere prilagođavanja\n5. Priprema GHG Inventara\n6. Predlog mera za unapređenje GHG Inventara\n7. Emisioni faktori u sektoru energetike\n8. CBIT projekat\n9. MRV sistem u Crnoj Gori\n10. GHG tabela aktivnosti\nKategorije: Događaji, Izdvajamo, Vesti 30. aprila 2019.\nPrethodnoPrevious post:Nacrt „Scoping Report“ strateške procene uticaja na životnu sredinu za Strategiju borbe protiv klimatskih promena sa Akcionim planomSledećeNext post:Najava drugog konsultativnog sastanka sa zainteresovanim stranama u okviru projekta “Jačanje kapaciteta Republike Srbije za efikasno korišćenje sredstava iz Zelenog klimatskog fonda”


Afera „snimak“: Milo Đukanović na saslušanju\nAfera „snimak“: Milo Đukanović na saslušanju\nPremijer Crne Gore Milo Đukanović biće pozvan na saslušanje pred Anketni odbor Skupštine Crne Gore za rasvetljavanje afere „Snimak“, potvrdio je predsednik ovog skupštinskog tela Koča Pavlović.\nAfera „Snimak“ odnosi se na objavljivanje audio-snimaka sa sednica organa vladajuće Demokratske partije socijalista na kojima je govoreno o upotrebi državnih resursa u stranačke svrhe, odnosno zapošljavanju po partijskoj pripadnosti.\nPavlović je rekao za podgorički „Dan“ da će ovaj odbor početi sa radom narednih dana i da očekuje da će dobiti svu neophodnu logističku podršku od skupštinske administracije.\n„Namera je da se Anketni odbor konstituiše najkasnije do kraja ove sedmice kako bi odmah počeli sa radom i efikasno iskoristili kratak vremenski period koji im je Skupština stavila na raspolaganje“, rekao je Pavlović.\nOn je najavio da će se Anketni odbor baviti glavnim aktrima afere „Snimak“, uključujući Đukanovića „kao osobu na vrhu piramide“.\nPavlović je naglasio da parlamentarna istraga koja predstoji u ovom trenutku predstavlja polovinu najvažnije evropske obaveze koju je Brisel prostavio pred Crnu Goru.\nPrema odluci o formiranju, Anketni odbor ima na raspolaganju 45 dana za sprovođenje parlamentarne istrage, a nakon toga u roku od najviše od sedam dana treba da sačini izveštaj i dostavi ga Skupštini na usvajanje.


„Dečji atletski program” i u Smederevu – Semendria\n„Dečji atletski program” i u Smederevu\n17. maj 2013. SPORT – U Smederevu je u petak potpisan Ugovor o realizaciji programa „Dečji atletski program” za 2013.godinu. Smederevo je 11. grad u Srbiji koji je počeo sa realizacijom ovog programa, a do kraja godine biće potpisano još 19 ovakvih ugovora.\nUgovor su potpisali gradonačelnica Smedereva dr Jasna Avramović, generalni sekretar Atletskog saveza Srbije Slobodan Branković i predsednik Atletskog kluba Smederevo Darko Savić, a svečanom činu prisustvovali su pomoćnik gradonačelnika Saša Momić, član Gradskog veća Nenad Maksić i selektor ASS Slobodan Popović.\nOvim Ugovorom biće regulisana prava i obaveze u vezi sa realizacijom programa promocije i razvoja atletike u osnovnim školama i klubovima pod nazivom „Dečji atletski program”, a pod patronatom IAAF-a.\n„Ovo je za omladinu i sport u Smederevu jako lep dan, kao korak dalje u obrazovanju kada je u pitanju bazični sport. Grad Smederevo ulaže dosta sredstava u sport, u razvoj sporta i ovo je jedan u nizu projekata koje smo podržali”, rekla je gradonačelnica.\nGeneralni sekretar ASS Slobodan Branković se zahvalio na toplom prijemu i podršci lokalne samouprave na ovom projektu. On je naglasio dobre rezultate koje postiže AK Smederevo i pojasnio projekat Dečja atletika.\n„Projekat je došao u Srbiju prošle godine i prva smo zemlja u regionu koja je od Svetske atletske federacije dobila mogućnost da radi na njemu. Radi se o uzrastu dece od prvog do četvrtog razreda i ovde nije reč o čistom atletskom programu, već o abecedi sporta. Deca će raditi sa instruktorima koji će dobiti zvaničnu licencu za bavljenje ovim projektom, a mališani koji prođu ovaj program moći će da se bave sportom po sopstvenoj želji”, poručio je Branković.\nSelektor Atletskog saveza Srbije Slobodan Popović prisutnima je pokazao opremu i rekvizite i pojasnio ciljeve njihovog korišćenja.\n„Ugovor koji je danas potpisan obezbedio je opremu u vrednosti od 350.000 dinara. Učešće Atletskog saveza Srbije je u sportskoj opremi u vrednosti od 250.000 dinara, a obaveza lokalne samouprave je obezbeđivanje novčanih sredstava u iznosu od 100.000 dinara”, rekao je pomoćnik gradonačelnika za sport Saša Momić i podsetio na ostale projekte koji su u toku, a imaju za cilj uključivanje dece u sport.\nČlan Gradskog veća za omladinu i sport Nenad Maksić je naglasio da je Grad Smederevo još jednom pokazao brigu za svoje mališane.\n„Kada je sport u pitanju i, pored akcije Sport u škole, ovo je zaista lepa stvar za decu, naše buduće šampione”, istakao je Maksić.\n« Spomenica logoru Dahau\n„Moja škola – moj klub” u subotu na Gradskom trgu »


BAT dodatno širi poslovanje u Bosni i Hercegovini: Proizvodnja u Sarajevu se nastavlja – Talk IN Business\n-Dolazak BAT-a Fabrici duhana Sarajevo donosi novu perspektivu, koju bez ovako jakog partnera sigurno ne bismo imali. Jako smo sretni što proizvodnja cigareta ostaje u Sarajevu te što su stručnjaci BAT-a prepoznali vrijednost naših brendova – izjavio je direktor FDS-a, Edin Mulahasanović.\n-Veoma nas raduje što dodatno širimo poslovanje u BiH. Tradicija FDS-a i snaga lokalnih brendova, posebno Drine, u kombinaciji s našim internacionalnim iskustvom i znanjem bit će temelj za snažno poslovanje. Poslovati u duhanskoj industriji u BiH vrlo je zahtjevno s obzirom na visok nivo akciza u poređenju sa nivoom dohotka, što rezultira visokim udjelom ilegalne prodaje. U BiH na crno tržište otpada više od 30 posto ukupne potrošnje duhanskih proizvoda zbog čega državni budžet godišnje gubi više od 210 miliona konvertibilnih maraka. Otvoreni smo za saradnju s državom kako bismo pomogli da se ovaj problem ubrzano riješi – izjavio je Ram Addanki, predsjednik Uprave BAT Adria.


PepsiCo je fokusiran na ostvarivanje održivog dugoročnog razvoja i ostavljanje pozitivnog traga na društvo i životnu sredinu, a to je ono što nazivamo „Poslovanje sa svrhom“. Cilj nam je da transformišemo portfolio i ponudimo zdravije proizvode, kao i da svoj sistem proizvodnje hrane učinimo održivijim, a zajednice prosperitetnijim. Vjerujemo da ćemo na taj način postaviti temelj daljeg razvoja kompanije PepsiCo i pomoći drugima da napreduju.\nNaše ciljne oblasti\nNaša Agenda za 2025: Želimo da uložimo veći napor u poboljšanje proizvoda koje prodajemo, da zaštitimo planetu i da ljudima širom svijeta pružimo priliku da pronađu rješenja za prevazilaženje zajedničkih izazova. Pogledajte informacije u nastavku da biste saznali više o našim ciljnim oblastima: Proizvodi, Planeta i Ljudi.\nNastavićemo da poboljšavamo kvalitet hrane i pića koje nudimo kako bismo odgovorili na promjenljive potrebe potrošača tako što ćemo smanjiti količinu dodatog šećera, zasićenih masti i soli, proširiti portfolio svojih proizvoda i ponuditi ih zajednicama i potrošačima do kojih još uvek nismo doprli.\nSmanjićemo uticaj na životnu sredinu i nastaviti da se razvijamo i odgovaramo na promjenljive zahtjeve vezane za hranu, piće i prirodne resurse.\nUnapređivaćemo poštovanje ljudskih prava, promovisati raznolikost i angažovanost i podsticati društveni i ekonomski razvoj u zajednicama širom svijeta.


Dodela potvrda o uspešno završenoj obuci o osnovama znakovnog jezika - Ozon Media\nDodela potvrda o uspešno završenoj obuci o osnovama znakovnog jezika\nSremska Mitrovica – Svečana dodela potvrda o uspešno završenoj obuci o osnovama znakovnog jezika stručnjacima iz Sremske Mitrovice koji rade na zaštiti od nasilja u porodici održaće se u ponedeljak, 24. juna u Gradskoj kući sa početkom u 11:00 časova .\nTrodnevnu obuku o osnovama znakovnog jezika uspešno je završilo jedanaest stučnjaka iz Sremske Mitrovice koji rade na zaštiti od nasilja u porodici (četiri stručna saradnika Sigurne kuće, četiri voditelja slučaja i pravnik\nCentra za socijalni rad „Sava, savetnik za poslove dečije i socijalne zaštite i načelnik Gradske uprave za zdravstvenu i socijalnu zaštitu).\nStručnjaci su se tokom obuke upoznali sa:\n– zajednicom i kulturom gluvih, njenim osobenostima i načinom komunikacije, informisali o Zakonu o upotrebi znakovnog jezika i ulogom tumača u komunikaciji i životu gluve osobe i ovladali osnovama znakovnog jezika.\nOvi stručnjaci sada poznaju, razumeju i izvode osnovni nivo znakovnog jezika i mogu da uspostave komunikaciju i uzmu osnovne podatke od gluve osobe na njenom primarnom jeziku.\nObuku o osnovama znakovnog jezika sprovelo je Društvo tumača i prevodilaca za znakovni jezik – Novi Sad uz podršku Gradske uprave za zdravstvenu i socijalnu i zaštitu Grada Sremska Mitrovica a u okviru rada na unapređivanju sistema podrške za žene i devojčice sa invaliditetom izložene nasilju koji obavljaju …IZ KRUGA – VOJVODINA i UN WOMEN uz finansijsku podršku Evropske komisije.\nNovo dečije igralište u centru


PKC "Akvarijus": 3. festival ženskog stvaralaštva "Impuls žene" - Alternativna\nPKC “Akvarijus”: 3. festival ženskog stvaralaštva “Impuls žene”\nAuthor: PKC Akvarijus Published Date: 02/03/2020\nTreći po redu Festival ženskog stvaralaštva „Impuls žene“ održaće se u Privatnom kulturnom centru „Akvarijus“ u Кosovskoj Mitrovici od 4. do 7. marta. Ove godine festival će trajati četiri dana, biće održano 11 programa u kojima će učestvovati preko 30 ženskih stvaralaca.\nU okviru festivala biće otvorena izložba kolaža Milice Lilić (sreda, 4. mart), a planirane su i projekcije autorskih filmova Sonje Savić („Šarlo te gleda“), dokumentarnog filma Radomirke Siljanoski („Ako je rak, nije lav“), kao i filmova nastalih na filmskom kampu „Interakcija“ koje potpisuju autorke iz Francuske, Argentine i Španije (četvrtak, 5. mart).\nU muzičkom delu festivala (petak, 6. mart) biće održani koncerti klasične gitare (Tringa Sadiku) i vokalni akapela (Isidora Nekić, Farah Pepić, Jovana Trifunović, Dragana Milić). Nekadašnja prvakinja beogradskog pozorišta „Boško Buha“ Zorica Jovanović izvešće monodramu „Beleške jedne Ane“ (subota, 7. mart).\nSpecijalni gosti festivala biće Muharem Bazdulj koji će, kroz razgovor sa novinarkama, predstaviti svoj novi roman „Posljednji muškarac“ (subota, 7. mart), kao i Predrag Živković koji će govoriti o filmovima Sonje Savić.\nTokom festivala biće održano i četvrtfinale četvrtog ciklusa Likovnih okršaja (ženski takmičari), a likovne umetnice (Anđela Radenković, Tijana Rodić, Divna Vasiljević) oslikavaće tela svojih koleginica (bodi-art).\nKompletan program festivala i satnicu pogledajte OVDE\nFestival ženskog stvaralaštva „Impuls žene“ pokrenuo je Privatni kulturni centar „Akvarijus“ u Кosovskoj Mitrovici 2018. godine u nameri da, bez ideoloških predrasuda, predstavi umetnost (književnost, muziku, likovnu umetnost, film i scensku umetnost) koju potpisuju ženski autori. Pošto nije deo „projekta“, niti želi da promoviše određene ideološke obrasce, ovaj festival finansira se od izvornih sredstava organizatora, ekonomski pokušava da bude samoodrživ, te nema finansijsku podršku nijedne domaće ili inostrane institucije ili organizacije.\nOve godine realizaciju Festivala pomogli su Umetnička galerija „Nadežda Petrović“ (Čačak), Nezavisni filmski centar „Filmart“ (Požega), „Кultura“ (Кraljevo), „Alternativna“ (Кosovska Mitrovica), Predrag Živković, Branislav Nešović i Branislav Ćup.\nOd samog početka festival „Impuls žene“ održava se u prvoj nedelji marta, a povodom Međunarodnog dana žena.\n← Umetnost najuniverzalniji jezik, kultura skrajnuta\nViše medalja za mitrovičke kikboksere →


Federacija Bosne i Hercegovine (FBiH), jedan od dva bh entiteta, potpisala je ugovor sa Kinom o direktnoj nabavci 500 hiljada vakcina kineskog proizvođača Sinopharm\nOvo je potvrdio Fadil Novalić premijer Vlade Federacije BiH u četvrtak 10. juna koji je istakao da zbog klauzule o tajnosti ugovora nije u mogućnosti izlaziti u javnost sa više informacija.\n"Vlada Narodne Republike Kine odobrila je svih pola miliona doza vakcina. Svugdje u svijetu države nabavljaju vakcine, a Vlada FBiH je poduzimala, poduzima i poduzimat će sve aktivnostii da za građane nabavi vakcine", izjavio je Novalić\nNovalić je naglasio i da rade na nabavci Pfizer vakcine u saradnji sa državnim institucijama. Za ovu nabavku zaduženo je Ministarstvo civilnih poslova BiH.\nSiniša Skočibušić, vršilac dužnosti direktora Zavoda za javno zdravstvo Federacije BiH rekao je da je planirana nabavka 1.2 miliona Pfizer vakcina.\n"Od toga bi išao jedan milion za Federaciju BiH, a 200 hiljada za Republiku Srpsku", istakao je Skočibušić naglasivši da je u toku prikupljanje dokumentacije za pravljenje ovog ugovora.\nKada je u pitanju nabavka Ruskih vakcina Sputnjik V, koje sa nabavljaju u saradnji sa Kantonom Sarajevo, jednog od deset kantona u FBiH, Skočibušić ističe kako je struka tražila dodatna pojašnjenja o ovoj nabavci, s obziom da je najavljena razlika od tri mjeseca u dostavljanju prve i druge doze vakcine.\n"Od Vlade Kantona Sarajevo smo obavješteni da će prva isporuka koja je njima najavljena biti 20-30 hiljada doza komponente A, od 500 hiljada koliko je naručeno za Kanton i ostatak Federacije BiH. Doza komponente B koja se inače daje nakon tri sedmice će biti isporučena do 90 dana", pojasnio je Skočibušić\nOn napominje kako su od ruskog proizvođača instituta Gamaleja dobili uvjeravanja da se može tako prolongirano vakcinisati.\n"Međutim, mi nismo u ovom trenutku našli objavljenih radova koji bi potvrdili ove tvrdnje. Mi smo zato upozorili Vladu Federacije da nismo sigurni kakav bi bio učinak takvog vakcinisanja", rekao je Skočibušić\nKanton Sarajevo i Vlada FBiH dogovorili su nabavku 500 hiljada vakcina Sputnjik V koja još nema odobrenje Evropske agencije za lijekove (EMA) ni Svjetske zdravstvene organizacije (WHO). Predviđeno je da 200 hiljada ide za Kanton, a 300 hiljada za ostale dijelove Federacije BiH.\nDo sada je putem COVAX mehanizma i programa EU For Health te putem donacija u Federaciju BiH stiglo 269.207 vakcina. Od toga je prvom dozom vakcinisano 134.299 osoba, a drugom dozom 30.481 lice.\nPrema podacima Ministarstva civilnih poslova BiH ukupno u BiH za dva njena entiteta Republiku Srpsku i Federaciju BiH, te Brčko Distikt nabavljeno je 530.510 doza vakcina putem COVAX i EU4HEALTH mehanizma te donacija i direktne nabavke.\nKanton Sarajevo kupuje 200.000 doza ruske Sputnik V vakcine\nPred Zetrom gužve za vakcinaciju, ali se i stariji građani vraćaju


Švedski izbori: Populistički izazov u bastionu socijaldemokratije - CdM\nŠvedska, decenijsko uporište socijaldemokratije i država blagostanja, mogla bi promijeniti kurs nakon nedjeljnih parlamentarnih izbora, pišu svjetski mediji, ističući kako je Švedska posljednja skandinavska zemlja koja je do sada izdržala nalet plime populizma koji je prošao širom Evrope.\nĆorsokak u kojem su švedski izbori\n“Savez Alijanse umjerenih, Centra, Liberala i Kršćanskih demokrata može biti slabiji od lijevog centra nakon glasanja, ali se vjerovatno može osloniti na neku vrstu podrške Švedskih demokrata kako bi smijenili premijera Stefana Lovena. Kladioničari koalicionu Vladu desnice vide kao najvjerovatniju mogućnost”\nPožari i migranti: Pitanja koja definišu švedske izbore\nViše od 50 požara izbilo je u Švedskoj tokom ljeta 2018. – najtoplijeg ljeta od 1756. godine.\n“Kontrolisanje priliva ljudi pokazalo se teškim, a vlada socijaldemokrata i zelene koalicije morala je da uvede mnogo strožiju verziju svoje politike prema azilu. Ovo je efektivno zatvorilo južnu granicu Švedske s Danskom i privremeno suspendovalo Šengenski sporazum, koji omogućava slobodno kretanje kroz kontinentalnu Evropu.\nIzbjeglička kriza je nametnula temu upravljanja imigracijama, što je uticalo na planove svake političke partije na ovim izborima. Svi su bili prisiljeni da preuzmu poziciju o toj temi temi, koja je, zauzvrat, postala duboko polarizirajuća.“\n“Najveće pitanje ovih (i dolazećih) izbora zaista će biti budućnost države blagostanja. Stranke moraju ili pronaći kreativna rješenja za finansiranje javnih usluga – ili predložiti ukidanje nekih od njih.“\nPredložena obnova švedskog programa predškolskog obrazovanja u cilju promovisanja rodne ravnopravnosti – odbačena od strane opozicije kao “rodna koještarija“- neočekivano je postalo užareno pitanje uoči izbora u nedjelju.\nZa dvije ključne partije – Zelene i desničarske Kršćanske demokrate – prijedlog vladine predškolske reforme postao je neočekivano političko bojno polje, jer pokušavaju da podstaknu podršku prije glasanja.\nPrijedlog – finaliziran samo dvije sedmice prije izbora – se odnosi na predškolske ustanove u kojima će se osigurati “ravnopravnost spolova” između djece od jedne i pet godina, kako bi ih “inspirisali i potaknuli da prošire svoje sposobnosti i interese bez da su ograničeni rodnim stereotipima”, piše Politiko.\nNovi nastavni plan i program bi zamijenio sistem koji je na snazi već 20 godina, a prema anketnim ispitivanjima, švedski birači ocjenjuju školu i obrazovanje kao treću najvažniju temu na predstojećim izborima, iza zdravstva i imigracije.\n“Postojala je zabrinutost zbog mogućnosti da Švedske demokrate naprave proboj na izborima ovog vikenda – ali veći dio brige je bio iz pogrešnih razloga. Politički, razlike između stranaka su sada manje nego ikada u stvarnosti, ali ne i u percepciji.“\n“Uspon švedskih demokrata pokazuje da se pukotine u nordijskom modelu povećavaju. Strogi propisi o zapošljavanju, snažni sindikati i velike koristi od socijalne pomoći stvorili su prepreke za imigrante koji žele da uđu na tržište rada… Priliv izbjeglica je takođe povećao teret za škole, ustanove za primarnu njegu i druge javne ustanove.“\nBlumberg se pita i šta je sa sljedećom velikom ekonomskom krizom?\n“Slaba manjinska vlada, koja se bori za preživljavanje u podijeljenom parlamentu, neće biti u mogućnosti da efikasno odgovori na ove i druge izazove.“\nKako je krajnja desnica osvojila Švedsku\nNjujork Tajms piše o razlozima zašto bi Švedska, uporište socijaldemokratije, mogla završiti s ekstremno desničarskom strankom u vladi nakon nacionalnih izbora u nedjelju.\nDecenijama, Švedska, nekada rasno i kulturno homogena zemlja s ekspanzivnim sistemom socijalne zaštite, insistirala je na tome da može prihvatiti veliki broj neevropskih migranata, ne razmišljajući o tome kako se ti migranti trebaju integrisati u švedsko društvo.\n“Vlada, u kojoj dominiraju tradicionalno snažne socijaldemokrate i centristička Umjerena stranka, učinila je premalo. To je ostavilo prostor za Švedske demokrate, donedavno grupu svrstanu u rasistički rub švedske politike. U proteklih nekoliko godina, stranka se preobrazila; baš kao što su to uradile i populistička stranka Alternativa za Njemačku u Njemačkoj i Pokret pet zvjezdica u Italiji, ona se ponovo pozicionirala kao protuvladina i antimigrantska,“ stoji u tekstu.\nŠvedske demokrate optužuju sve druge stranke i medije da “uništavaju“ Švedsku, pozivaju na ukidanje prava na azil i promovišu izlazak Švedske iz Evropske unije.\nSlične priče su se odvijale širom Zapadne Evrope, od Holandije do Austrije. Ali Švedska je uvijek zamišljala sebe kao nešto drugačiju, društvo vezano svojim jedinstvenim obilježjem zajedništva.\n2 Komentara na "Švedski izbori: Populistički izazov u bastionu socijaldemokratije"


POVERENIK ZA INFORMACIJE OD JAVNOG ZNAČAJA I ZAŠTITU PODATAKA O LIČNOSTI: Pravovremeno i tačno informisanje javnosti može doprineti smanjenju uznemirenosti građana i sprečavanju nastanka panike\nPoverenik za informacije od javnog značaja i zaštitu podataka o ličnosti, Milan Marinović, apelovao je na sve organe javne vlasti da postupaju po zahtevima koji su u vezi sa sprečavanjem širenja korona virusa i zaštitom zdravlja stanovništva i da proaktivno deluju i objavljuju što veći broj informacija.\nU saopštenju dostavljenom medijima, Poverenik navodi da pravovremeno i tačno informisanje javnosti izvesno može doprineti smanjenju uznemirenosti građana i sprečavanju nastanka panike.\nTakođe, Poverenik je naglasio da je prilikom objavljivanja informacija o obolelim licima i potencijalno zaraženim licima potrebno voditi računa o tome da se time ne povređuje privatnost tih lica i ne otkriva njihov identitet.\nDodaje da se može objavi samo minimum onih podataka koji je neophodan u cilju zaštite javnog zdravlja i smanjenja broja obolelih, jer, kaže, objavljivanje brojnih informacija o obolelim građanima, pored narušenog zdravlja, ugrožava i njihovu privatnost i dostojanstvo.\nPoverenik je istakao i da u situaciji proglašenog vanrednog stanja, pravo na slobodan pristup informacijama od javnog značaja nije suspendovano, ali da ostvarenje ovog prava treba prilagoditi novonastalim okolnostima.\nTakođe, povodom odluke o uvođenju vanrednog stanja, Poverenik je uputio apel građanima Srbije da se ponašaju u svemu u skladu sa merama Vlade Republike Srbije.\nMarinović je i pozdravio donošenje Uredbe o primeni rokova u upravnim postupcima za vreme vanrednog stanja ("Sl. glasnik RS", br. 41/2020 i 43/2020).\nOsim toga, Poverenik je oštro osudio pojavu lažnih vesti i tim povodom izrazio zabrinutost i upozorio građane, posebno starije, da ne nasedaju na razne "ponude za pomoć" i da ne daju svoje podatke o ličnosti nepoznatim licima i bez ikakvog osnova, kako ne bi došli u situaciju da zbog toga pretrpe štetne posledice.\nMarinović je i pozdravio saopštenje predsedavajuće Komiteta Konvencije 108 Alesandre Perući i Komesara za zaštitu podataka Saveta Evrope Žan-Filip Voltera, u kom su izneli stav o zaštiti podataka o ličnosti za vreme trajanja pandemije Kovid-19.\nU tom saopštenju se ističe da zbog primene određenih mera za vreme pandemije Kovid-19, države moraju da obrate pažnju na to koliko te mere predstavljaju pretnju po demokratiju, vladavinu prava i poštovanje ljudskih prava, uključujući i prava na privatnost i zaštitu podataka o ličnosti.\nIzvor: Vebsajt RTV, 03.04.2020.


Objavljeno kada će bivše vođe OVK da se pojave pred sudom - Sputnjik Srbija\n08:14 25 Jun 2021\n20:14 06.11.2020 Preuzmite kraći link\nPrvi će pred sudijom biti Veselji, kome je ročište zakazano za 10. novembar, dok će Seljimi pred sudiju dan kasnije.\nNa ročištima će im biti predstavljena potvrđena optužnica Specijalizovanog tužioca Kosova i biće pozvani da se izjasne o krivici za optužbe za koje se terete, prenosi Tanjug.\nObojica su uhapšena u četvrtak u Prištini nakon čega su zajedno sa Hašimom Tačijem izručeni Hagu i smešteni u pritvor.\nTači će pred sudiju izaći u ponedeljak, kao i Jakup Krasnići koji je uhapšen u sredu.\nSvi oni će na prvom pojavljivanju biti pozvani da se izjasne o krivici po optužbama za koje se terete, mada to mogu da učine i u roku od 30 dana.\nHag, Sud, OVK


Fudbalerima Junajteda teško pao poraz od Liverpula, oglasio se i Nemanja Matić! - Sportske.net\nFudbalerima Junajteda teško pao poraz od Liverpula, oglasio se i Nemanja Matić!\nReprezentativac Srbije prokomentarisao igru svog tima.\nŠaćiri razbio Junajted i ušao u istoriju Liverpula, ovo je pre njega uradio samo jedan fudbaler!Šaćiri razbio Junajted i ušao u istoriju Liverpula, ovo je pre njega uradio samo jedan fudbaler!Apsolutna dominacija Liverpula, Junajted najgori u ligiApsolutna dominacija Liverpula, Junajted najgori u ligiŠaćiri plesao na kiši!\nFudbaler Mančester junajteda Nemanja Matić rekao je da igrači moraju da preuzmu odgovornost za loše rezultate u ovoj sezoni, posle večerašnjeg poraza od Liverpula u velikom derbiju Premijer lige.\n"Kada nemate dobre rezultate, teško je da verujete, ali imam dovoljno iskustva u fudbalu. Kada pobedite dve ili tri utakmice u nizu, sve se promeni. Moramo da idemo korak po korak. Odgovornost je na svima nama, a posebno na nama iskusnijim igračima", rekao je Matić, preneo je Skaj.\nJunajted je večeras na Enfildu izgubio od Liverpula sa 1:3.\nMančester junajted na šestom mestu na tabeli zaostaje 19 bodova za vodećim Liverpulom.


Poziv građanima opštine Bač za kreiranje budžeta\nNaslovna Bač Poziv građanima opštine Bač za kreiranje budžeta\nOpština Bač poziva sugrađane da, ukoliko imaju ideju za projekat koji bi život građana u opštini Bač učinio lepšim i kvalitetnijim, da popune upitnik.\nIdeje za projekte bi trebalo da se odnose isključivo na objekte i potrebe koje su u nadležnosti lokalne samouprave.\nCilj lokalne samouprave u Baču je da se građani uključe u kreiranje budžeta za 2020. godinu.\nUpitnik je neophodno popuniti do 10. septembra 2019. godine i poslati na email adresu – anna.gutesa@bac.rs ili predati na prijemnoj kancelariji Opštinske uprave Bač – sa naznakom da se isti dostavlja Odeljenju za budžet i finansije.\nPrethodni tekstNastupili na dve regate u Sloveniji\nSledeći tekstPredlaganje kandidata za nagrade koje dodeljuje Opština Bački Petrovac


Aleksandar Gajović: 'Valjda ima negde i dobrog primera na medijskoj sceni Srbije'\nAutori izveštaja navode da je Srbija, pod vlašću predsednika Aleksandra Vučića, za pet godina postala "mesto u kome novinarstvo nije bezbedna profesija, niti uživa podršku vlasti".\n"Raste broj napada na medije, uključujući pretnje smrću, a sve češće su i zapaljive izjave zvaničnika usmerene protiv novinara," piše u izveštaju za 2019. godinu, uz upozorenje da su mnogi napadi na novinare ostali neistraženi i nerešeni, a počinioci nisu kažnjeni.\n"Agresivne kampanje protiv istraživačkih novinara koje sprovode provladini mediji su u punom jeku", naveli su autori izveštaja. U dokumentu se ukazuje i na primer podmetanja požara u kući novinara Milana Jovanovića iz Grocke, koji je pisao o korupciju na lokalnom nivou.\nOdložen početak suđenja za spaljivanje kuće novinara u Grockoj\nNa pitanje o kakvim izvorima govori kada je reč o primeru podmetanja požara u kući novinara Milana Jovanovića, Gajović odgovara: "Pa dobro, da li ćemo sada se vraćamo sto godina unazad?"\n"Svi smo se odredili prema tom činu negativno. Pa nećemo sada narednih 10 godina to da pominjemo kao loš primer. Valjda ima negde i dobrog primera na medijskoj sceni Srbije. Kada pročitam ovako nešto vek se zapitam – da li na medijskoj sceni Srbije ima bilo šta dobro što bi bar jednom organizacija Reporteri bez granica mogli da stave u svoj izveštaj".\nNa pitanje šta bi po njegovom mišljenju bilo dobro, Gajović je rekao da "ne vidi ništa loše" na medijskoj sceni Srbije.


Tema: Nezavisnost Kosova krši međunarodno pravo\nJednostrano proglašena nezavisnost krši međunarodno pravo koje jamči svakoj članici UN, u ovom slučaju Srbiji, njene granice i teritorijalni integritet, ocenjuje se u najnovijoj analizi Centra za evropsku obaveštajnu strategiju i bezbednost (ESISC) u Briselu.\nU analizi se dodaje da je samoproglašenje nezavisnosti Kosova problematično u pogledu međunarodnih načela i bremenito posledicama za odnose u trouglu Rusija - SAD - Evropska unija.\nNaglašava se da se "ova pitanja otvaraju u već teškoj atmosferi odnosa zapadnih zemalja i Rusije, uz očigledno ponovnu pojavu fronta već sahranjenog hladnog rata".\n"U bivšoj jugoslovenskoj federaciji, Kosovo nije bilo konstitutivna republika kakva je imala pravo da izađe iz sastava federacije. Ta pokrajina je bila sastavni deo Republike Srbije i njeno otcepljenje je, u tom pogledu, nezakonito", dodaje se u analizi briselskog institute ESISC, čiji je direktor poznati francuski stručnjak za strateška pitanja i terorizam Klod Monike. U izveštaju ESISC je predočeno da Rusija, iako nije mogla da spreči proglašenje nezavisnosti Kosova, može da zajedno s Kinom, koristeći veto, spreči ulazak Kosova u UN.\n"To je novi povod za sukobljavanje s Vašingtonom i sigurno je da će Moskva nastojati da iznudi nadoknade ili se osveti u drugim situacijama - za šta ne nedostaju prilike", ocenjuje briselski institut. Moskva je već upozorila, dodaje se, da jednostrano proglašena nezavisnost u Prištini može imati posledice na područje Kavkaza, druge delove sveta i samu Evropu.\n"Svi narodi, provincije ili manjine koje teže nezavisnosti na pet kontinenata mogu se sad pozivati na kosovski primer", navodi ESISC. "Na Balkanu će Srbi u Bosni, Albanci u Makedoniji, deset odsto kosovskih Srba moći utemeljeno, legitimno da traže pravo kakvo je priznato kosovskim Albancima", dodaje se u analizi.\nU Evropskoj uniji će na to moći da se pozovu i Katalonci, Baski, kiparski Turci, Flamanci, ili Mađari u Slovačkoj, zaključuje ESISC.\nRe: Nezavisnost Kosova krši međunarodno pravo\nI dokle sad?


Izmena uredbe o pravu na isplatu devizne štednje građana | Novosti.RS\nIzmena uredbe o pravu na isplatu devizne štednje građana\n31. 08. 2019. u 20:30\nVlada Srbije donela je na poslednjoj sednici Uredbu o izmenama i dopuni Uredbe o postupku za utvrdivanje prava na isplatu devizne štednje građana\nVlada Srbije donela je na poslednjoj sednici Uredbu o izmenama i dopuni Uredbe o postupku za utvrdivanje prava na isplatu devizne štednje građana.\nSkupština Srbije usvojila je 22. jula Zakon o izmenama i dopuni Zakona o regulisanju javnog duga Republike Srbije po osnovu neisplaćene devizne štednje građana položene kod banaka čije je sedište na teritoriji Srbije i njihovim filijalama na teritorijama bivših republika SFRJ.\nTime su izmenjene i dopunjene odredbe važećeg Zakona, koji je donet u izvršavanju obaveza Srbije u skladu sa presudom Evropskog suda za ljudska prava u predmetu Ališić i drugi protiv Bosne i Hercegovine, Hrvatske, Srbije, Slovenije i Makedonije.\nPROČITAJTE JOŠ - Za staru štednju 130 miliona €\nNajvažnije izmene u Zakonu odnose se na produžetak propisanog rok za odlučivanje Uprave za javni dug po podnetim prijavama potraživanja sa 23. juna 2019. godine na 23. decembar 2019. godine.\nTakođe smanjuje se broj polugodišnjih rata sa deset na osam i pomera pocetak isplate prve rate za šest meseci, odnosno sa današnjeg dana, 31. avgusta na 28. februar 2020. godine.\nPROČITAJTE JOŠ - PRIJAVILO SE 7.770 STARIH DEVIZNIH ŠTEDIŠA: Prva rata leže u avgustu 2019.\nImajući u vidu predlog za produženje roka za odlučivanje po podnetim prijavama potraživanja menjaju se rokovi za naplatu obveznica i to tako što se odlaže pocetak roka isplate obveznica koje dospevaju, počev od 28. februara 2020. godine i zakljucno sa 31. avgustom 2023. godine, tako da će štediše u kraćem roku ostvariti svoje pravo.\nPomeranje rokova je posledica nemogućnost da štediše pribave neophodnu dokumentaciju od nadležnih institucija u bivšim republikama do 23. juna 2019. godine i steknu pravo na isplatu stare devizne štednje.\nNa većinu pristiglih prijava, Ministarstvo finansija - Uprava za javni dug je od štediša zatražila dopunu dokumentacije koja neblagovremeno stiže i skraćuje rok u kome je potrebno utvrditi pravo na isplatu devizne štednje i utvrditi stanje duga po štediši.\nPoziv se odnosi na državljane bivših republika SFRJ, osim Republike Srbije, koji su do 27. aprila 1992. godine položili deviznu štednju u svim srpskim bankama, bez obzira na mesto u kom se filijala nalazila, i srpske državljane, koji su do 27. aprila 1992. godine položili deviznu štednju u filijalama srpskih banaka koje su se nalazile na teritorijama bivših republika SFRJ.\nDonetim podzakonskim aktom, Uredbom o postupku za utvrdivanje prava na isplatu devizne štednje građana bliže se ureduje postupak za utvrđivanje prava na isplatu devizne štednje građana.\nKompanija Telekom Srbija saopštila je danas da se ne spaja sa kompanijom Telenor, već da je reč o redovnoj ugovornoj saradnji koja je, kako navode, u potpunosti u skladu sa evropskim standardima i praksom.\nEvropska banka za obnovu i razvoj potpisala je sa Vladom Srbije ugovor o kreditu od 18 miliona evra za projekat širokopojasne mreže u ruralnim područjima i ugovor o donaciji od 1,7 miliona evra koju su obezbedili bilateralni donatori iz Investicionog okvira za Zapadni Balkan (WBIF).\nPREMA najnovijim podacima u Srbiji, u proteklih 24 sata virusom korona zaraženo je još 1.592 osoba, a preminuo je 21 pacijent.\nZbog radova koji se izvode u ulici Save Maškovića i nemogućnosti prilaza terminusu "Voždovac", od danas do 6.februara menjaju su trase linija javnog prevoza.\n15:37 U ZLATIBORSKOM OKRUGU KORONA POTVRĐENA KOD 125 LICA: Novovaroški Dom zdravlja izašao iz kovid sistema\nPREMA poslednjim podacima kovid 19 potvrđen je kod još 125 lica na području Zlatiborskog okruga. Najviše u Užicu 39, Bajinoj Bašti 23, Požegi i Prijepolju po 16, Arilju 11, Priboju 8, Čajetini 5, Kosjeriću 3, Novoj Varoši i Sjenici po 2.\n40 KAKO DA DOBIJETE 60 EVRA: Uplata kreće u maju, a evo šta treba da uradite


Bivči direktor SIA: Tajne grupe se mješaju, najgori primjer Srbija i Apis\n13.02.2018 09:50 | Agencija\nVašington - Bivši direktor CIA Džon Dojč rekao da postoje mnoge grupe koje na tajne načine pokušavaju da utiču na vlade širom svijeta.\n"Postoji mnogo istorijskih primjera grupe koje operišu unutar, pored ili protiv legitimno ili nelegitimno postavljenih vlada. Možda je najozloglašeniji primjer efikasne 'duboke države' tajna organizacija "Crna ruka". Predvodio ju je šef srpske obavještajne službe, pukovnik Apis, a ona je isplanirala zavjeru za ubistvo austrijskog prestolonaslijednika u Sarajevu 1914", rekao je on.\nDojč je za "nešenel interest" istakao da i danas "bez sumnje" postoje slična tajna društva, da u SAD i u drugim državama postoje grupe koje žele da tajno utiču na vladine aktivnosti.\n"Takve razmjene riječi na televizijskim programima, tvitovi iz Bijele kuće i komentari u magazinima su veoma loši stubovi za gradnju teorije o postojanju zle "duboke države".\n"Paranoične pristalice predsjednika Trampa govore o tome kako nova 'duboka država' pravi organizovani otpor zaposlenih u federalnoj vladi odlučnih da podriju njegovo predsjednikovanje. Ne treba da čudi što se mnogim vladinim radnicima, najviše u civilnim agencijama, ne dopada politika predsjednika Trampa, naročito ona koja poziva na smanjenje budžeta. Ali, prozvati ovakav otpor organizovanima je veoma nategnuto", smatra Dojč.\n"Možda je jednostavnije pitanje da li se posljednjih godina pojavilo više aktivnosti ili načina ponašanja koja se karakterišu kao da proističu iz 'duboke države' i da li takvo ponašanje ugrožava nacionalnu sigurnost. Sumnjam u obije te tvrdnje. Značajne pretnje sa kojima se danas suočava naša nacija - Iran, Sjeverna Koreja, terorizam, konkurencija s Kinom i Rusijom - ne predstavljaju centralnu ulogu u narativu o 'dubokoj državi'. Bavljenje navodnim novim i opasnim zavjerama američkih obaveštajnih agencija ili nezadovoljnim osobljem u federalnoj službi ili Kongresu nije smrtonosna pretnja nacionalnoj bezbjednosti ili stabilnosti. Ono što je važno, jeste da prave terorističke pretnje sa kojima se nacija suočava, imaju potpuno drugačije uzroke i načine na koje se sprovode i imaju drugačije sponzorstvo", kaže Dojč.\nOn je zaključio da bi stanovnici Amerike trebalo više da se bave pitanjima koja direktno utiču na dobrobit zemlje: zdavstvenu zaštitu, klimatske promjene, inovaciju i realne pretnje po nacionalnu bezbjednost.


"Migranti su na tom području vršili krađe, teške krađe, razbojništva, silovanja, pokušaje ubistava, nanošenje tjelesnih povreda, uzurpaciju imovine građana i druga krivična djela. Ovo sigurno prerasta u bezbjednosni problem, pored zdravstvenog, humanitarnog i finansijskog aspekta ove krize", rekao je Ćulum Srni.\n"Mi ćemo sa Graničnom policijom BiH pokušati da zaustavimo ilegalan prelazak migranata, a imamo dobru saradnju sa zemljama u okruženju. Naše mišljenje je da treba zatvoriti granicu da migranti ne mogu ulaziti, jer kada uđu na područje Srpske i BiH mi imamo problem. Gdje su god koncentrisani migranti oni prave probleme i vrše krivična djela", naglasio je Ćulum.\n"Stav Vlade Republike Srpske je i dalje da nema uslova i kapaciteta za smještaj migranata na teritoriji Srpske i kretanja migranata bez nadzora policije. Intenziviran je rad svih policijskih uprava na terenu s ciljem pronalaska migranata i imamo bolju saradnju sa lokalnim zajednicama u cijeloj Srpskoj", istakao je Ćulum.\n"Najveći priliv migranata je bio na području Policijske uprave Bijeljina, a kada je riječ o gradovima najviše ih je otkriveno na području Bijeljine, Banjaluke, Zvornika, Foče i Prijedora", kaže Ćulum i dodaje da je u 2018. godini na području Srpske otkriveno 37 krivičnih djela koja se odnose na krijumčarenje migranata.\n"Oni samo tih mjesec dana stvaraju prostor kako bi izašli iz BiH, ali situacija na terenu je takva da oni ne mogu izaći jer im hrvatska granična policija ne dozvoljava ulazak u Hrvatsku. Zbog toga su skoncentrisani na području Unsko-sanskog kantona", napomenuo je Ćulum.\nDarko Ćulum migrantska kriza migrant\nPronađen migrant iz Avganistana\nNiko ne želi da primi brod sa migrantima


Zbog fiskalnih računa katanac na 40 objekata u Banjaluci :: Semberija INFO ::\nBANjALUKA - Inspektori Poreske uprave RS su u okviru kontrola evidentiranja prometa preko fiskalnih kasa u prvih 10 mjeseci ove godine za 40 poreskih obveznika sa područja grada izrekli mjeru privremene zabrane obavljanja djelatnosti u trajanju od 15 dana.\nIz Poreske uprave RS su za "Nezavisne" rekli da su inspektori ove godine izvršili ukupno 508 kontrola evidentiranja prometa preko fiskalnih kasa.\n"U 179 slučajeva utvrđene su nepravilnosti za koje su potom izdati prekršajni nalozi na ukupan iznos kazne od 240.000 KM", kazao je Goran Maričić, direktor Poreske uprave RS.\nPrema njegovim riječima, inspektori su u istom periodu prošle godine zbog utvrđenih nepravilnosti u kontrolama evidentiranja prometa preko fiskalnih kasa izrekli 64 mjere privremene zabrane obavljanja djelatnosti u trajanju od 15 dana i izdali prekršajne naloge na ukupan iznos kazne od 75.000 KM.\n"Evidentno je da je u 2019. godini manji broj izrečenih mjera privremene zabrane obavljanja djelatnosti, a povećan iznos izrečenih novčanih kazni u odnosu na isti period 2018. godine, na šta su uticale izmjene Zakona o fiskalnim kasama u 2019. godini kojima su povećane novčane kazne", rekao je Maričić.\nIzmjenama i dopunama Zakona o fiskalnim kasama, koje su stupile na snagu 17. jula, propisano je da su zbog neizdavanja fiskalnih računa kazne za preduzetnike u rasponu od 4.000 do 8.000 KM, za pravna lica od 8.000 do 16.000 KM i za odgovorno lice u pravnom licu od 2.000 do 4.000 KM.\n"Ako poreski obveznik u roku od 72 sata inspektoru dostavi dokaz o uplati izrečene novčane kazne, neće mu biti izrečena i mjera zabrane obavljanja djelatnosti u trajanju od 30 dana", istakao je Maričić.\nU slučaju da poreski obveznik u roku od godinu dana od dana izvršenja prekršaja ponovi prekršaj, propisana je dvostruko veća novčana kazna.\n"Kazne su povećane samo u dijelu koji se odnosi na neevidentiranje prometa preko fiskalnih kasa i neizdavanje računa, dok ostale kazne za, na primjer, neslanje dnevnih izvještaja i servisnu knjigu nisu povećane", pojasnio je Maričić.\nDodao je da prilikom kontrola evidentiranja prometa preko fiskalnih kasa na području grada nije zatečen nijedan neprijavljeni radnik.


ČETIRI načina da 'Plavci' zaustave Vardija i Mareza - Sportske.net\nČETIRI načina da 'Plavci' zaustave Vardija i Mareza\nOvako bi Murinjo mogao da ulovi Lisice'.\nŠpanci sele Italijana iz Francuske u Englesku!Bane ima recept za VordijaBane Ivanović - Preokret, sledi novi ugovor?!Alešandre Pato - Engleska je glavna želja?Eva uzvraća udarac!\nVečeras se igra derbi kola u Premijer ligi, a dva tima su u 'zamenjenim ulogama'. Ovo će biti i susret dva menadžera, koji su u karijeri sedeli na klupi ekipe sa 'Stamford Bridža'.\nŽoze Murinjo, i njegovi igrači će na meču, pred meč na 'King Pauer -stadionu' imaju veliku glavobolju, kako zaustaviti 'udarne igle' Lestera, Vardija i Mareza.\nOvo bi mogli da budu neki od načina, na koji bi 'Plavci' mogli da probaju da 'anuliraju' njihov učinak.\nDuboka odbrana Čelsija\nŽoze Murinjo, kada to reši, postane menadžer koji najbolje na svetu umrtvi igru i tako zaustavi svog protivnika. Čelsi je do sada gubio mečeve, jer su bili u situaciji da napadnu, a protivnici su iskoristili njihove slabosti.\nLester je sa druge strane, dolazio do golova, koristeći brze kontranapade, svojih vihornih krila i napadača.\nIskusni Murinjo bi mogao to da iskoristi, i dubokom odbranom onemogući Vardija i Mareza da im 'beže iza leđa', već da ih napadaju 'oči u oči'.\nŠtoperi Čelsija su spori da se nose sa brzim napadačima Lestera, ali kada bi situacije bile 'jedan na jedan', tu su Teri i ostali odbrambeni fudbaleri Čelsija u prednosti.\nKurt Zuma na mestu štopera\nGeri Kejhil je igrao solidno u poslednje vreme, ali bi na ovom meču štoperski tandem Teri-Zuma mogla da bude dobitna kombinacija. Francuski štoper igra veoma dobro ove sezone, i mogao bi da bude 'X faktor' na ovom meču. 20-godišnjak je najbrži od svih štopera Čelsija koje 'Posebni' ima na raspolaganju, i mogao bi da bude pravi izbor za čuvanje sjajnog Vardija.\nKrilni fudbaler kluba sa 'King Pauer stadiona' jedan je od najopasnijih igrača u Premijer ligi, i igra Lestera se umnogome zasniva na njegovim prodorima. Ukoliko bi uspeli njega da zaustave, 'Plavci' bi završili veliki posao na ovom meču.\nTako bi 'Posebni' mogao da ima specijalni zadatak za Aspilikuetu, i zaduži ga da u stopu prati alžirskog fudbalera.\nU ovom slučaju, problem bi mogao da zadaje i Deni Simpson, desni bek Lestera, Deni Simpson, koji se često ubacuje u napad. u tim slučaju, odbrambene zadatke bi morali da obavljaju Eden Azar, ili Pedro, kako ne bi ostala 'rupa u odbrani'.\nČvrsta sredina terena\nNa meču Lige šampiona protiv ekipe Porta, dobitna kombinacija je bio tandem Ramireš i Nemanja Matić, koji su 'carevali' na sredini terena.\nSesk Fabregas, koji se inače nalazi u očajnoj formi, mogao bi ponovo da bude 'žrtva' taktičkih zamisli, i da ovaj meč posmatra sa klupe.\nNemanja Matić je u tandemu sa Ramirešom, odigrao jedan od najboljih mečeva od početka sezone, i mogao bi da bude bitan 'šraf' u pohodu Čelsuje mašinerije na večerašnjem meču.


VIDEO – Izjava: Zoran Đurov o zimskom održavanju puteva u opštini Dimitrovgrad -\nHomevideoVIDEO – Izjava: Zoran Đurov o zimskom održavanju puteva u opštini Dimitrovgrad\nVIDEO – Izjava: Zoran Đurov o zimskom održavanju puteva u opštini Dimitrovgrad\nNovember 7, 2016 cp_far video 0\nOdržavanje lokalnih i mahalskih puteva na teritoriji opštine tokom zimskog perioda bila je glavna tema današnje sednice Opštinskog štaba za vanredne situacije opštine Dimitrovgrad. Zamenik predsednika opštine Zoran Đurov kaže da su na sednici, izmedju ostalog, određeni prioritetni putni pravci.\nVIDEO – Izjava: Zoran Đurov o 21. sednici Opštinskog veća opštine Dimitrovgrad VIDEO – Izjava: Zoran Đurov, zamenik predsednika opštine Dimitrovgrad o drugoj sednici Opštinskog veća AUDIO – Izjava: Zoran Đurov, zamenik predsednika opštine Dimitrovgrad -Kako rešiti problem pasa lutalica? AUDIO – Fono: Zoran Đurov, zamenik predsednika opštine Dimitrovgrad o rebalansu budžeta\nAUDIO – Opština Dimitrovgrad proglašena zaraženim područjem od virusne bolesti „nodularni dermatitis“ – kaže Đorđe Dimov\nJuly 15, 2016 cp_far 0\nRešenjem Ministarstva poljoprivrede opština Dimitrovgrad je proglašena zvanično zaraženim područjem od virusne bolesti „Nodularni dermatitis“. Ovo je za portal „Far“ potvrdio Đorđe Dimov, član lokalnog centra za praćenje kretanja, prevenciju i kontrolu zarazne bolesti […]


NSinfo: Računari donacija učenicima Srednje škole "Milan Petrović"\nRačunari donacija učenicima Srednje škole "Milan Petrović"\nDonacija, računarska oprema, uručena je učenicima Srednje škole "Milan Petrović"\nKompjutere i štampače uručili su predstavnici Privredne komore Vojvodine i Rotari kluba "Novi Sad", koji su najavili i novčanu pomoć toj školi.\nTri računara i tri štampača učenicima Škole za osnovno i srednje obrazovanje "Milan Petrović" značiće za unapređenje kvaliteta nastave, kažu u toj školi.\nDonacija je rezultat saradnje Privredne komore Vojvodine i Rotari kluba "Novi Sad", koji su najavili nove akcije kroz koje će školi biti usmerena pomoć.\n"Gledaćemo da uspostavimo kontinuiranu saradnju, kroz koju bismo uz pomoć naših kontakata, gledali da učenike koji su završili srednju školu uključimo u rad naših privrednih subjekata na teritoriji AP Vojvodine", kaže predsednik Privredne komore Vojvodine Boško Vučurević.\nPredsednik Rotari kluba "Novi Sad" Mihajlo Stojkov najavio je novu donaciju školi.\n"Uplatili smo 81.840 dinara za školu "Milan Petrović", da se nabave potrebni tasteri za decu, kao i table", kaže Stojkov.\n"Podrška, kao što vidite, za naše učenike "život znači". Znači im da mogu da komuniciraju, da iskažu svoja osećanja, svoje želje i potrebe, i da nam kažu mnogo više od onoga što bez te asistivne tehnologije ne bismo znali o njima, i ne bismo mogli da im pružimo adekvatnu podršku, kaže direktorka SOŠO "Milan Petrović" Slavica Marković.\nSagovornici RTV-a su naglasili da je ova saradnja veoma značajna i najavili zajedničke akcije, a sve sa ciljem da se učenicima škole "Milan Petrović" omogući što kvalitetniji razvoj i uključenje u društvo.\nizvor: rtv.rs, agencije, foto: ilustracija, the-Vagabond V.Schaal/freedigitalphotos.net


Kamion sa montiranim bacačem raketa od 107 milimetara tipa kaćuša, Rašidija, Irak\nSnage SAD bombardovale su u Iraku pet ciljeva proiranske, šiitske milicije, koju smatraju odgovornom za raketni napad u kome su poginuli i ranjeni američki i britanski vojnici u bazi severno od Bagdada, saopštio je 12. marta Pentagon.\nNajmanje 12 pripadnika koalicionih snaga je povređeno u raketnom napadu na bazu Kamp Tadži, koja se nalazi 27 kilometara severno od Bagdada.\nPosle napada iračke bezbednosne snage pronašle su nekoliko kilometara od baze kamion sa montiranim bacačem raketa od 107 milimetara tipa kaćuša.\nPojačane napetosti između SAD i Irana poslednjih meseci podstaknute su raketnim napadom u decembru na iračku bazu u kojoj je ubijen Amerikanac, snabdevač vojske SAD. Posle toga su usledili američki vazdušni napadi na miliciju Kataib Hezbolah koju podržava Iran, što je dovelo do protesta kod američke ambasade u Bagdadu.\nZatim je u udaru dronom u Bagdadu ubijen iranski general Kasem Solejmani, vodeći komandant zadužen za operacije širom Bliskog Istoka. Iran je tada uzvratio sa napadom balističke rakete na američke snage u Iraku, najdirektniji napad Irana na Ameriku od 1979. kada je zauzeta američka ambasada u Teheranu.\nPotencijalni vakuum u vlasti koji preti Iraku usledio je kada je mandatar za sastav vlade Mohamad Alavi povukao svoju nominaciju ranije ovog meseca. To je uradio posle političkih svađa o imenovanjau njegovog kabineta. Ubrzo zatim, vršilac dužnosti premijera Abdul-Mahdi rekao je da više neće vršiti većinu svojih obaveza i zatražio je prevremene izbore.\nU Iraku ima najmanje 5.200 američkih vojnika, koji obučavaju i savetuju iračke snage u okviru međunarodne koalicije.


Evropska unija: Tajni pregovori ruskih i ukrajinskih generala tračak nade | Insajder TV - Više od vesti\nEvropska unija: Tajni pregovori ruskih i ukrajinskih generala tračak nade\nU krugovima Evropske unije smatra se da saznanje o tajnim pregovorima ruskih i ukrajinskih generala na ključnim položajima predstavlja "tračak nade, iako tanušan", za obustavu rata u Ukrajini, piše italijanski list Republik\nRat u Ukarajini, razrušeni Marijupolj. Foto: Beta/AP Photo\n"Oni najbolje znaju kako bi se rasplelo već veoma zamršeno ratno klupko", dodaje rimski dnevnik.\nRepublika navodi da "kontakti među tim oficirima bude neku nadu Evropljanima", iako iz Vašingtona stižu procene američkih obaveštajnih i bezbednosnih čelnika da se ruski predsednik Vladimir Putin "priprema za dugi rat" u Ukrajini.\nDirektorka američkog Nacionalnog obaveštajnog tela Evril Hejns prenela je u Kongresu SAD zaključke da nema izgleda za diplomatsko rešenje sukoba sve dok i Rusija i Ukrajina "veruju da mogu odneti pobede na bojnom polju".\nPariz i Berlin i dalje smatraju da treba potražiti načine da se diplomatijom zaustavi rat, a računa se i na ulogu Kine za pregovore o mirovnom sporazumu.\nItalijanski premijer Mario Dragi rekao je u Vašingtonu predsedniku Džozefu Bajdenu da se mora istrajati u nastojanjima da se sklopi primirje i pokrene mirovni proces, čak i ako se nastavi sa sankcijama Rusiji.\nI dok Vašington istrajava na tome da rat u Ukrajini mora dovesti do "strategijskog poraza Rusije", kako piše francuski list Mond, Dragi je Bajdenu stavio do znanja da "ljudi pitaju kako se mogu zaustaviti ti krvavi sukobi", da je to "u ovom času veoma teško sagledati", ali da se "mora pomno misliti kako da se to postigne".\nMeđutim, Evril Hejns je predočila članovima Kongresa SAD da Putin "izgleda smera da posegne za mnogo drastičnijim potezima idućih meseci" i da to "rat može gurnuti u nepredvidivo žešće zaoštravanje".\nU krugovima EU s velikom zabrinutošću se razmatra kako sprečiti rasplamsavanje i naročito širenje rata na druga područja, podvlači Republika, uz napomenu da se u Briselu sumnja da je Kina već počela da isporučuje naoružanje Rusiji.\nU izveštajima drugih EU medija istovremeno se ukazuje na to da Vašington nastoji da obezbedi još 40 milijardi dolara pomoći Kijevu, a Evril Hejns procenjuje da Moskva ima za cilj "zauzimanje šireg područja od Donbasa i prisajedinjenje oblasti Hersona na jugu, gde su ključne rezerve vode za Krim, kao i uspostavljanje kopnenog mosta ka Pridnjestrovlju, što bi bilo krajnje teško ostvarljivo".\nOno što najviše brine i Evropljane i Amerikance je, kako se navodi, da će idućih nedelja u žiži ruskih vojnih operacija biti nastojanja da se unište aerodromi i drumski i železnički putevi zapadnih isporuka naoružanja Kijevu.\nEvropljani su sa velikom pažnjom primili američke procene da "neizvesnost ratnih operacija taj sukob jasno vodi u dugi rat iscrpljivanja, uz nepodudarnost Putinovih ambicija i sadašnjih konvencionalnih vojnih sposobnosti ruske vojske, tako da u idućim mesecima sve može voditi ka napredvidivom zaoštravanju".\nAli, ako već ruski i ukrajinski generali makar i tajno razgovaraju, zašto ne bi političari i diplomatije Zapada, Rusije, pa i Kine, krenuli u traganje za obustavom rata, razmišljanje je zvaničnika u Briselu.\nPri tome se ukazuje na stav predsedavajućeg EU, šefa francuske države Emanuela Makrona "da se ne sme zaboraviti da za pregovaračkim stolom moraju biti i Ukrajina i Rusija ako sutra treba da se izgradi mir".\nA to neće biti postignuto "ni nipodaštavanjem, ni isključivanjem jedne strane, niti ponižavanjem", ukazao je Makron i podvukao da oni "pomažu Kijev, ali nisu u ratu s Rusijom".


Milatović i Spajić: Evropa sad dobila pozitivne ocjene u EU – Portal Luca\nMilatović i Spajić: Evropa sad dobila pozitivne ocjene u EU\nProjekat “Evropa sad” dobio je podršku evropskog komesara za ekonomiju Paola Đentilonija, saopštili su ministri ekonomije i finansija Jakov Milatović i Milojko Spajić nakon sastanka u Briselu. Komesar Đentiloni je, kako je saopšteno, ponudio i tehničku podršku njegovih direktorata.\nMinistri su poručili da se u Crnu Goru vraćaju sa nekim konkretnim stvarima iz Brisela.\nKako su kazali, Đentiloni je pohvalio napore Crne Gore u pogledu stabilizacije javnih finasija, te kazao da je za vlasti u Crnoj Gori bio veliki izazov da adekvatno odgovore padu ekonomske aktivnosti koji je bio najveći u Evropi za 2020. godinu i apostrofirao značaj mjera podrške koji je Vlada Crne Gore usvojila kao pomoć privredi i građanima, što je itekako uticalo na oporavak turističke privrede.\nKomesar je takođe iskazao podršku Vladi Crne Gore na putu evropskih integracija.\n– Posjetu Briselu smo započeli sa nekadašnjim predsjednikom Vlade Italije i sadašnjim komesarom za ekonomiju u okviru Evropske komisije, gospodinom Paolom Đentilonijem. Bio je jako zadovoljan sa dostignućima koje smo mu prezentovali, a koja se tiču ekonomskog oporavka u Crnoj Gori i jednog velikog dijela strukturnih reformi koje smo u prethodnih 10 mjeseci uspjeli da realizujemo. Takođe, sastanak je bio dobra prilika da diskutujemo o jako ambicioznim planovima koji ova Vlada ima za naredni period. Prezentovali smo mu program “Evropa sad” i dobili smo snažnu podršku – izjavio je Milatović nakon sastanka.\nU toku razgovora Spajić je komesara upoznao sa programom “Evropa sad” čiji je cilj da kroz set poreskih politika obezbijedi dominaciju socijalne pravde i bolji životni standard svih građana Crne Gore.\n– Ovo je jedno pitanje gdje se Crna Gora može okupiti, sa različitih političkih spektruma i mislimo da je dobra prilika da se desi presedan koji se i desio tokom sjednice Socijalnog savjeta, gdje smo imali i sindikate i predstavnike privrede, a koji su zajedno podržali ovaj program. Nadamo se da će parlamentarci sa svih strana podržati program “Evropa sad” i mislimo da će to biti presedan koji će Crnu Goru da uvuče u jedan poces ubrzanog pristupanja Evropskoj uniji – kazao je Spajić.\nPrenoseći utiske sa sastanka, Spajić je naglasio i da su građani Crne Gore veoma zadovoljni zbog najavljenih reformi i da u stalnoj komunikaciji cijeli njegov tim dobija veliku podršku. Prema njegovim riječima, upravo građanima i parlamentarnoj većini se šalje snažna poruka koju ne smiju ignorisati.\nOsim ovog, Milatović i Spajić će održati niz veoma značajnih sastanaka sa predstavnicima evropskih institucija na kojima će se razgovarati o planu budućeg razvoja Crne Gore, a koji za cilj imaju usklađivanje potencijala naše zemlje sa životnim standardom građana.


Darko Tuševljaković u Nišu | Arhipelag\nDarko Tuševljaković u Nišu\nBeograd, 13. septembra 2017. – Darko Tuševljaković, ovogodišnji dobitnik Evropske nagrade za književnost, gostuje u Nišu, gde EU info point Niš, u partnerstvu sa Niškim kulturnim centrom, organizuje 14. septembra od 17 do 18 časova program Kafa sa Darkom Tuševljakovićem. Susret i druženje sa Darkom Tuševljakovićem održavaju se u prostorijama EU info kutka Niš (Vožda Karađorđa 5).\nEvropsku nagradu za književnost Tuševljaković je dobio za roman Jaz koji je objavljen u izdanju Arhipelaga 2016. godine.\nArhipelag uskoro objavljuje i novu knjigu priča Darka Tuševljakovića Naknadne istine.\nEvropska nagrada za književnost je priznanje koje prepoznaje mlade i perspektivne pisce iz cele Evrope i ističe bogatstvo savremene evropske književnosti dok istovremeno u fokus pažnje stavlja jedinstveno kulturno i lingvističko nasleđe evropskog kontinenta.\nDarko Tuševljaković narednih dana boravi u Sićevu, gde je učesnik 27. Međunarodne književne kolonije koja traje do 17. septembra.


GRADONAČELNIK PETROVIĆ: REZIME 365 DANA KOALICIJE „SNAŽNO TREBINJE“\nGradonačelnik Trebinja Luka Petrović održao je danas sastanak sa nosiocima cjelokupne lokalne i političke vlasti grada, te direktorima javnih preduzeća kojima je podnio ekspoze svoga dosadašnjeg rada, odnosno rada njegove administracije u kontekstu koalicije „Snažno Trebinje“ u proteklih 365 dana.\n„Ono što je možda najvažnije jeste da smo prepoznali funkcionisanje lokalne zajednice koja ne može bez mjesnih zajednica, da smo učinili mnogo toga da se napravi srednjoročni plan kapitalnih investicija, na osnovu koga planiramo ulaganja, da smo uradili Strategiju razvoja grada Trebinja, da smo prepoznali socijalnu politiku i napravili kriterijume u kojim je ciljano mjesto porodica“, istakao je Petrović.\nOn je kazao da princip rada lokalne vlasti i jeste polazak od porodice, osnovne ćelije društva od koje sve potiče i koja će se u Trebinju sve više osnaživati, kako bi i Trebinje bilo snažnije.\nPetrović je objasnio da je, pored otpuštanja iz lokalne administracije koje se usljed prekobrojnosti moralo desiti, otvoreno 110 novih, sigurnih radnih mjesta, iako se sa Biroa za zapošljavanje u ovih 365 dana „skinulo“ oko 330 radnika, što, kako tvrdi, nije odlazak mladih, već realizacija programa zapošljavanja u Gradu sunca, na Nešković pumpi, Vokelu i drugim privatnim firmama, ali je dobar dio ljudi sam sebi obezbijedio posao uz nepovratna sredstva gradske uprave i različita povoljna zaduženja koja su im omogućena.\nPetrović je naveo da je rekonstruisana glavna gradska ulica, da se uveliko radi zatvoreni bazen u gradu, rekonstruiše se trebinjskas Bolnica, sistem vodosnabdijevanja koji se radi etapno, rade se dječija igrališta, rekonstruiše se Gradski park, nastavlja se izgradnja gradske obilaznice.\n„Znamo da grad Trebinje prosječno u narednim godinama treba da ima investicioni ciklus od 6 miliona maraka, a za ostatak bi se trebali pobrinuti kreditnim sredstvima i privlačenjem investicija“, kazao je Petrović, napomenuvši da je za kratak period urađeno dosta, s obzirom da je trebalo provesti tendersku procedure.\nOn jer precizirao da je Grad uložio oko 700.000 u projekat Grad sunca, urađeno je nekoliko gradskih ulica, u vodosnabdijevanje se, preko projekta Vodovod i kanalizacija RS ulaže oko 6,25 miliona eura, u Gradski park se ulaže oko 112.000 KM, popločavaće se Stari grad, navodnjavanje Petrovog i Trebinjskog polja, u toku je tender za led rasvjetu i niz drugih projekata.\nNjegovi koalicioni partneri Petar Ivanković iz DNS-a, Socijalista Rajko Ćapin, iz PUP-a Đoko Tarana i Ujedinjene Srpske Mijat Šarović su se složili sa gradonačelnikom i ovom prilikom istakli da nije bilo podjele kolača u kojoj su svi tražili svoj dio, već da se sve radilo sa dogovorom i da koalicija „Snažno Trebinje“ i sada tako funkcioniše...


Velike svetske naftne kompanije, ali start-up firme, takmiče se za mesto gde će Evropljani puniti svoje električne automobile. Time je počela borba za dominantnu ulogu u brzorastućem poslovanju sa stanicama za punjenje. Međutim, razvoj električnih vozila doveo je do toga da se menjaju lokacije gde se grade punionice, piše Reuters.\nPošto su “Tesla”, “Porsche2 i BMW počeli proizvoditi automobile s baterijama dovoljno snažnim za dalja putovanja, elektroenergetske kompanije, uključujući “ChargePoint” i “Engie” planiraju u Evropi da izgrade mrežu visokonaponskih stanica s brzim punjenjem, gde će se baterija moći napuniti za pola sata, umesto tokom cele noći.\nPrema podacima Međunarodne agencije za energiju (IEA), danas u Evropi postoji manje od 100 hiljada javno dostupnih punionica, od čega ih je samo oko šest odsto za brzo punjenje. Procene banke “Morgan Stanley” pokazuju da će do 2030. u Evropi biti potrebno 1,3 miliona javnih stanica za punjenje, dodajući da iako elektroenergetske kompanije imaju prirodne prednosti i iskustvo u novoj industriji, prerano je reći ko će zauzeti lidersku poziciju.


Kraj drame u Niškoj banji: Hitna pomoć iznela iz vile osumnjičenog za ubistvo\nM. D. 5. novembra 2016. 11:56\nPripadnici Ministarstva unutrašnjih poslova, upali su, u sobu, u vili „DND“ u kojoj se nalazio D.J. (42) koji je osumnjičen za ubistvo vlasnika vile i tom prilikom zatekli su ga u besvesnom stanju, jer je pokušao da izvrši samoubistvo, saopštio je MUP.\nOsumnjičeni je kolima Hitne pomoći prevežen u bolnicu, navodi se u saopštenju.\nMUP je prethodno saopštio da je Policijskoj upravi u Nišu jutros prijavljeno da je u 7.30 časova u vili „DND“ u Niškoj banji, ubijen vlasnik vile D.D (51), a osumnjičeni je jedan od zaposlenih u vili.\nPripadnici policije odmah su opkolili objekat, u kome nije bilo gostiju, već se nalazio samo osumnjičeni.\nIz vile u Niškoj Banji u kojoj je jutros ubijen njen vlasnik Hitna pomoć iznela je jednu osobu na nosilima, javio je „Blic“.\nUznemirujući snimak: Kontroverzni filipinski gradonačelnik ubijen…\nKako navodi list, prvo je Žanradmerija pod punom ratnom opremom prišla vili, pa su se začule dve detonacije, najverovatnije od šok bombi, pa je ekipa Hitne pomoci brzo došla na lice mesta.\nKako javlja reporter „Blica“ sa lica mesta, odmah nakon upada čuli su se glasni povici: „Hitna, hitna, brzo unutra!“ Nakon cega je ekipa hitne pomoći utrčala u vilu.\nGlas pregovaraca se više nije čuo, a Hitna pomoc je u vilu unela nosila i posle nekoliko minuta iznela jednu osobu na njima, navodi „Blic“.\nKako navode beogradski mediji, vlasnika vile ubio je recepcioner zaposlen u tom objektu.\nKako javlja reporter „Blica“ sa lica mesta, policija je blokirala ulaz u Nišku Banju, a nije se moglo prići ni vili u kojoj se dogodio zlocin.\nSaobracaj u glavnoj ulici je obustavljen, a naoružani policajci su bili svuda oko vile.\nNa lice mesta oko 10.25 stigli su pripadnici Žandarmerije.\nKako su naveli mediji, motiv ubistva je ljubomora, odnosno vlasnik vile bio je zainteresovan za devojku koja se zabavlja sa recepcionerom i on je zbog toga iz pištolja ubio svog šefa.\nTužilaštvo: Nema rupa od metaka na Cvetkovićevim kolima, novinar odbio poligraf\nUbio nerođenu bebu, majka jedva preživela, sada tvrdi da je…


pink.rs | VESIĆ: Posle osam godina most na Adi dobio upotrebnu dozvolu - Toliko je vremena trebalo da se popravi ono što je Đilas zaboravio da uradi\nIzvor: Pink.rs/Tanjug, Foto: Tanjug/Tanja Valić ||\nZamenik gradonačelnika Goran Vesić izjavio je danas da je Grad Beograd izdao upotrebnu dozvolu za Most na Adi, osam godina pošto je pušten u saobraćaj.\n- Grad Beograd je 9. decembra izdao upotrebnu dozvolu za Most na Adi, osam godina posle puštanja mosta u saobraćaj. Osam godina je trebalo da se popravi ono što nije radilo na Mostu na Adi i da se izgradi ono što je Đilas zaboravio da uradi da bi mogla da se dobije upotrebna dozvola - rekao je Vesić.\nOn je naglasio da je osam godina most korišćen bez upotrebne dozvole što, kako je rekao, govori koliko je "bahat i neodgovoran" bio bivši gradonačelnik.\nVesić je podsetio da je Đilas pustio Most na Adi za Novu godinu, 31.decembra 2011. godine kao deo predizborne kampanje za izbore koji su održani 2012. godine.\n- Đilas je tada platio 12 miliona evra 'nagrade' izvođaču za puštanje mosta za saobraćaj za Novu godinu. Posebno je plaćen i vatromet koji je najskuplji u istoriji Beograda - rekao je zamenik gradonačelnika.\nIstiče da Đilasu novac građana nije važan kada slavi o trošku grada, ali ni bezbednost kada treba da skupi "jeftine političke poene".\nNavodi da je Grad, da bi izdao upotrebnu dozvolu, morao da menja građevinsku dozvolu, jer u njoj nije bilo liftova i dekorativnog osvetljenja, iako je sve to delimično izvedeno i plaćeno bez građevinske dozvole.\nMorali su da poprave tri putnička lifta i jedan servisni lift u pilonu koja nikada nisu proradila, a za koje je plaćeno 505.000 evra, ali i da se ugrade još dva nova.\n- Završeno je dekorativno osvetljenje koje nije bilo predviđeno građevinskom dozvolom a koje je Đilas platio 2,2 miliona evra. Postavili smo novi gromobran, reviziona kolica na mostu nisu bila u funkciji a plaćena su, atmosferska kanalizacija je morala da se dorađuje - naveo je Vesić u pisanoj izjavi.\nDodaje da postavljena zaštitna ograda na nasipu kod mostovskog stuba sa novobeogradske strane, jer je kretanje pešaka bez ograde nebezbedno. Takođe, nije bila urađena zaštita za zimu iako je bila predviđena ugovorom.\n- Prethodnih osam godina, Direkcija je održavala most kako bi se saobraćaj nesmetano odvijao, ali most nije mogao da bude predat gradu i EDB na održavanje, kako je predviđeno zakonom, jer nije bio završen - naveo je Vesić.\nIstiče da su se dešavale krađe koje su plaćane iz budžeta Direkcije, ukradeni su bakarni kablovi kada je ceo most ostao bez elektro napajanja, a liftovi koji nisu radili obijani su i pokradeni više puta.\n#most na adi\nVesić: U 2018. građevinske dozvole za više od milion kvadrata


Senatori Berni Sanders i Elizabet Voren\nDeo takmaca za kandidata Demokratske stranke na predsedničkim izborima 2020. godine ne slaže se sa upozorenjem bivšeg šefa američke države iz svojih redova Baraka Obame (Barack) da ne idu previše ulevo jer će time odbiti deo birača. Pojedini demokratski pretendenti, pak, pozivaju na jedinstvo.\nIako Obama nije pomenuo nikoga po imenu, poruka koju je uputio u petak u Vašingtonu pred donatorima Demokratske stranke, jasno se odnosila na senatore Elizabet Voren (Elizabeth Warren) i Bernija Sandersa (Bernie), koji su među glavnim pretendentima a njihove platforme se smatraju levičarskim.\nOboje se zalažu za sveobuhvatne strukturne promene i politiku koja bi drastično promenila ulogu vlade u životima Amerikanaca.\nCentrističko krilo Demokratske stranke odavno upozorava da ultralevičarski kandidati mogu da otuđe umerene republikanske i nezavisne birače čiji su glasovi neophodni za pobedu nad aktuelnim predsednikom Donaldom Trampom (Trump), ocenjuje "Gardijan" (The Guardian).\n"Prosečni Amerikanac ne smatra da moramo da u potpunosti srušimo sistem i potom ga ponovo izgradimo. Smatram da je važno za nas da ne izgubimo to iz vida", kazao je Obama.\n"Ovo je i dalje manje revolucionarna, a više zemlja zainteresovana za poboljšanja (postojećeg sistema)", dodao je bivši predsednik SAD.\nSanders: Ne rušim sistem, borim se za pravdu\nIako nijedan kandidat nije eksplicitno odbacio Obamine komentare, Sanders, koji sebe opisuje kao demokratskog socijalistu, najodlučnije je branio svoju platformu.\n"Pa, zavisi šta podrazumevate pod rušenjem sistema", odgovorio je Sanders dodajući da njegovu agendu podržava ogromna većina Amerikanaca koji žive od plate.\n"Kada govorim o podizanju minimalne zarade do nivoa neophodnog za normalan život, ja ne rušim sistem. Mi se borimo za pravdu", precizirao je senator iz Vermonta.\nOn je dodao da "kada ukazujem o tome da je zdravstvena zaštita ljudsko pravo i zaustavljanju sramote da je Amerika jedina velika zemlja na planeti koja ne garantuje zdravstvenu zaštitu za svakog muškarca, ženu i dete – to nije rušenje sistema".\nSanders: Šta podrazumevate pod rušenjem sistema\nKako prenosi "Njujork tajms" (The New York Times), Sanders je istakao da je "to trebalo da uradimo pre 30 godina".\nElizabet Voren je reagovala pomirljivije hvaleći Obamin doprinos u proširenju zdravstvenog osiguranja (the Affordable Care Act) na još nekoliko desetina miliona Amerikanaca koji ga ranije nisu imali.\nBuker: Prestanimo da rušimo jedan drugoga\nIstovremeno, Kori Buker (Cory Booker), senator iz Nju Džersija i jedan od demokratskih pretendenata na izborima 2020, pozvao je svoje partijske kolege da "prestanu da ruše jedan drugoga", te da umesto toga podrže širok spektar takmaca za predsedničkog kandidata ove stranke, "jer ko god to bude, imamo jednu priliku da Donald Tramp ostane predsednik samo u jednom mandatu. Stoga nisam zainteresovan za razdvajanje na levicu ili desnicu ili kritikovanje drugih ljudi."\nOn je pozvao demokrate da prestanu da povlače "veštačke linije".\n"Umoran sam od izjava pojedinih ljudi u ovoj kampanji, 'pa, ako ova osoba bude izabrana, ne mogu da je podržim'. Da li se šalite?" konstatovao je Buker.\nBuker: Prestanite da povlačite veštačke linije\nJedan od demokratskih pretendenata Džulijan Kastro (Julian Castro), sekretar za stanovanje i urbani razvoj u Obaminoj administraciji, ističe da iako ozbiljno shvata reči bivšeg predsednika, ipak veruje da bilo ko od njegovih kolega ima veće šanse od Trampa.\n"Njihova vizija budućnosti zemlje je mnogo bolja i biće popularnija nego Trampova," istakao je Kastro.\nObama: Biti ukorenjen u realnosti\nObama je dosada pažljivo izbegavao da zauzme stranu u nadmetanju unutar Demokratske stranke u kojoj je sve očigledniji spor između progresivnog krila, koje je u usponu, i stare centrističke garde koju oličava Džo Bajden (Joe Biden), potpredsednik SAD u vreme kada je on bio na čelu države.\nMeđutim, u petak je na skupu Demokratske alijanse, grupe bogatih članova ove stranke koji su odvojili znatnu količinu novca za kampanju, izjavio da je morao da reaguje jer pojedini najglasniji i najoštriji glasovi, pre svega u društvenim medijima, ne reprezentuju većinsko mišljenje u Demokratskoj stranci.\nOn je naveo da su imigracija i zdravstveno osiguranje pitanja gde stavovi demokratskih pretendenata nisu u skladu sa raspoloženjem javnog mnjenja.\n"Ima mnogo birača podložnih ubeđivanju, kao i dosta demokrata kojima je samo stalo da vide da stvari imaju smisla. Ne žele da vide 'blesave' stvari, već samo malo pravičnije. Mislim da je veoma važno kako tome pristupamo", istakao je Obama.\n"Čak i kada idemo preko dosada utvrđenih granica i hrabri smo u našim vizijama, naši stavovi treba da budu ukorenjeni u realnosti, da uvidimo činjenicu da birači, uključujući demokratske i svakako nezavisni skloni ubeđivanju ili čak umereni republikanci, ne dele ista mišljenja koja se iskazuju u pojedinim levičarskim sadržajima na Tviteru", dodao je bivši predsednik SAD.\nObama: Naši stavovi treba da budu ukorenjeni u realnosti\nMeđutim, Piter Dau (Peter Daou), nekadašnji saradnik Hilari Klinton (Hillary Clinton), ne slaže se sa Obaminim stavom.\n"Reći da su 'Amerikanci umereniji nego ovi divlji levičari' u osnovi je priznanje da je ultradesničarska propagandna mašinerija odnela prevagu", istakao je Dau.\nOn dodaje da se levičarski kandidati i pokret (Too Far Left) zalažu da pravičnost i jednakost: "Zdravstvenu zaštitu, obrazovanje, dostojanstvo za sve ljude, ne samo za oligarhe…".\nObama odabrao stranu\nObama je ovakvim stavom delimično odabrao stranu, ocenjuje "Bi-Bi-Si" (BBC). Naime, Sanders se zalaže za "političku revoluciju", a Voren za "velike sistemske promene", pa postoji rizik da takvom platformom otuđe umerene birače čiji su glasovi neophodni za pobedu nad Trampom.\n"Bi-Bi-Si" piše da ovakav Obamin stav ne iznenađuje. Naime, iako su ga konzervativni kritičari okvalifikovali kao radikalnog socijalistu, on je u dva mandata vodio pragmatičnu, umerenu politiku.\nTo je izazvalo nezadovoljstvo među progresivnim članovima Demokratske stranke koji su smatrali da je Obama "jedan od njihovih" kada je izabran 2008.\nDeo njih gleda na Obamino predsednikovanje kao na propuštenu priliku da se sprovedu suštinske, strukturne promene nakon krize 2008. godine.\nSada podržavaju Vorenovu i Sandersa i ne prihvataju indirektne lekcije bivšeg predsednika.\nPodela između umerenog i progresivnog krila u Demokratskoj stranci je stvarna i postoji rizik od potresa.\n"Obama možda nije odabrao omiljenog kandidata, ali je odabrao stranu," ocenjuje "Bi-Bi-Si".\nNeizvestan ishod nadmetanja među demokratama\nObama je pokušao da ublaži nervozu među demokratama koji brinu zbog preširokog spektra takmaca, što će dovesti do produženog nadmetanja na primarnim izborima, a to bi ostavilo malo vremena kandidatu koji pobedi da se pripremi za suočavanje sa Donaldom Trampom.\nZa sada je neizvestan ishod unutarstranačkih izbora, a prvo odmeravanje snaga zakazano je u Ajovi u februaru. Prema istraživanjima, za sada najviše šansi da pobedi u toj državi ima Pit Butidžedž (Pete Buttigieg).\nPojedine demokrate se pribojavaju da trenutno najveći favorit Džo Bajden neće moći da pobedi Trampa zbog čega se očekuje uključivanje u trku novih pretendenata.\nNedavno je to učinio Dival Patrik (Deval Patrick), guverner Masačuseca u dva mandata, a spekuliše se da bi to mogao da učini i bivši gradonačelnik Njujorka Majkl Blumberg (Michael Bloomberg).


Đakovica: "Zajednica neće proći"\nKosovska parlamentarna opozicija danas je u Đakovici održala novi protest protiveći se Sporazumu o zajednici srpskih opština, prenose prištinski mediji.\nProtest opozicije u Đakovici (Foto Gjakova Sot)\nPrema navodima medija, na trgu "Majka Tereza" aktivisti su nosili transparente "Zajednica neće proći", a protest je protekao bez incidenata.\nNa skupu je rečeno da će se slični protesti održati i po drugim gradovima na Kosovu, a lider Inicijative za Kosovo Fatmir Ljimaj poručio je da hapšenja, i pretnje neće "zatvoriti usta" opoziciji sve dok se ne povuku sporazumi koje opozicija smatra štetnim.\nTri opozicione stranke već četiri meseca opstruiraju rad skupštine, a lider Samoorpedeljanja Aljbin Kurti u pritvoru je zbog remećenja rada i bacanja suzava u parlamentu.\nKosovski premijer Isa Mustafa juče je pozvao opoziciju na dijalog, ali je ona to odbila. Mustafa je prethodno americkom državnom sekretaru Džonu Keriju obećao da će dijalog Beograda i Prištine biti nastavljnen, a sklopljeni sporazumi primenjeni.


LJUBAV: Turbulentan period u ljubavnom životu! Planetarni uticaj donosi energiju netolerancije, sukoba, oslobađanja napetosti kroz akciju. Ukoliko ste u odnosu koji se razgrađuje, nećete moći da ga okončate mirno. Ako ste u nekom komplikovanom ili nedefinisanom odnosu, nećete više hteti da trpite konfuziju i imaćete potrebu da razrešite stvari, možda i po kratkom postupku. Spremni ste da se zauzmete za sebe, što uopšte nije loše, ali ne dozvolite da vas osećanja preuzmu do te mere da postupate agresivno i nevicilizovano. Ovo važi i za slobodne Ovnove, čije okidače može pritisnuti svaka emotivna interakcija, naročito sa osobama koje vam se dopadaju, a ne pružaju vam nikakvu potvrdu i ohrabrenje.\nPOSAO: Ključ uspeha u ovom periodu je kreativna saradnja i kolegijalnost – podelite svoje nove ideje sa drugima i ne odustajte od projekata koje ste započeli. Radite ono što je do vas – temeljno i posvećeno – a Univerzumu prepustite materijalizaciju. Možete steći podršku zanimljivih i uticajnih ljudi, naročito ako se bavite nekim kreativnim poslom. Finansijska situacija se može pogoršati, ali ne dozvolite da vas briga savlada, uskoro počinje bolji period.\nZDRAVLJE: Samoća i boravak u prirodi su lek za vaše istanjene živce – napetost koju osećate morate da kanališete, da ne biste razvili neko fizičko oboljenje.\nLJUBAV: Ne gubite vreme ulažući energiju i osećanja u neki odnos koji nema perspektivu, u kome ne vidite sebe u budućnosti. Nemojte strahovati od samoće, pojaviće se neko ko će biti srećan što vas ima i kome ćete moći da date svoje srce sa poverenjem i uživanjem. Porodična situacija zahteva razgovore i pronalaženje rešenja za neke hitne probleme, a vi ste oslonac i izvor zdravog razuma u ovom periodu – svi se obraćaju vama. Nemate vremena da se posvetite sebi i svojoj emotivnoj potrazi, ili negovanju partnerskog odnosa, pa ćete to morati da radite usput, u trku, dok rešavate sve ostalo i odgovarate na razne zahteve i potrebe svih oko vas.\nPOSAO: Ako tražite novi posao ili pokrećete novi projekat u okviru posla kojim se bavite, u ovom periodu se možete suočiti sa neuspehom. Ukoliko se bavite umetnošću, ili nekim kreativnim poslom, ovo će biti produktivan period za vas. Nove informacije će vas uskoro naterati da preispitate svoje postupke i način života, a materijalna dostignuća su pred vama. Zadržite smirenost i strpljenje, ukoliko budete u situaciji da se suočite sa nekim za koga ste sigurni da radi protiv vas.\nZDRAVLJE: Dobro se osećate i puni ste energije. Boravite u prirodi što više, šetajte, plivajte, sunčajte se i uživajte u životu.\nLJUBAV: U ovom periodu osećate se uravnoteženo i stabilno, pa možete sebi da dozvolite da budete hrabriji, zahtevniji i provokativniji u ljubavi. Zvezde vam daju odlučnost koja vam je potrebna da preuzmete inicijativu i u partnerskim odnosima promenite ono što vam smeta i kod sebe i kod partnera. Ukoliko ste sami, možete očarati osobu koja vam se dopada, ali možete očarati i nekog bez ikakve namere da to učinite – nemojte se igrati nečijim osećanjima!\nPOSAO: Planete vas podržavaju u svom naporima, ali nemojte se preopterećivati – ne prihvatajte dodatne zadatke i držite se poslova koje ste već isplanirali. Neka vaše ideje polako sazrevaju i pokušajte da budete strpljivi i da balansirate sa zahtevima drugih u vašem poslovnom okruženju. Neophodno je da se prilagođavate, a to vam nije baš lako. Očekujte finansijski priliv.\nZDRAVLJE: Stabilan period za vas. Mogući padovi energije, ukoliko ne uspevate da održite životni ritam i da se dovoljno naspavate.\nLJUBAV: Emotivno polje vam je vezano za porodicu i kuću u ovom periodu. Posvetite se negovanju porodičnih odnosa, uređenju kuće, organizovanju porodičnih okupljanja. Ukoliko ste u stabilnoj vezi, partnerova porodica je u fokusu u ovom periodu, što je izazovno za vas – budite smireni i velikodušni, da ne biste razočarali i povredili partnera. Slobodni Rakovi će se dobro zabavljati – prilike za flert i romanse su pred vama, možete malo da se opustite i ne mislite na ljubav kao na životno pitanje i problem.\nPOSAO: Problemi u poslovnoj sferi od vas zahtevaju da se nosite sa neprijatnim obavezama, da razmišljate jasno i brzo donosite odluke. Može vam se otvoriti mogućnost da realizujete ideju koja će vam doneti uspeh. Lekcija koju vam ovaj ciklus donosi je da ne pokušavate da se borite sa svim odjednom, nego da odredite prioritete. Možete doći do znanja i informacija koje će vam omogućiti potvrdu sposobnosti i kompetencija.\nZDRAVLJE: Potrebno vam je i da se zabavite, i da neko vreme provedete u samoći i razmišljanju, i da se krećete i da mirujete – pronađite ravnotežu u svojim različitim potrebama, da biste sačuvali zdravlje.


Vozači koji pod dejstvom alkohola izazovu saobraćajnu nesreću gube prava iz osiguranja\nZamenik načelnika Uprave saobraćajne policija Boban Milinković izjavio je da su u prethodnoj godini, vozači sa povećanim nivoom alkohola u krvi izazvali gotovo 11% nezgoda, pri čemu je to učešće u nezgodama sa nastradalima iznosilo oko 14%. Procenat onih koji voze pod dejstvom alkohola raste u julu i avgustu, zbog sezone godišnjih odmora i niza manifestacija čiji posetioci konzumiraju alkohol.\n„Da bismo smanjili broj nastradalih u saobraćajnim nezgodama, moramo da radimo, pre svega, na promeni ponašanja svih učesnika u saobraćaju i kroz planske kampanje. Ispravna i bezbedna vozila su veoma bitna i zato Uprava saobraćajne policije pokušava da uvede red i u ovoj oblasti, a za to nam je svakako potrebna podrška Udruženja osiguravača da svi zajedno utičemo na svest ljudi. I dodatno, bolja infrastruktura doprinosi manjem stradanju“, izjavio je Nebojša Arsov, načelnik Uprave saobraćajne policije.\nOsim zatvorske kazne i drugih sankcija predviđenih zakonom, priča o zastrašujućim posledicama vožnje pod dejstvom alkohola se tu ne završava. Vozač koji pijan izazove saobraćajnu nezgodu, gubi prava iz osiguranja, odnosno postaje regresni dužnik prema osiguravajućem društvu koje je isplatilo štetu.\nI u nezgodama u kojima povređene osobe dožive teške telesne povrede (sa umanjenim životnim i radnim sposobnostima), iznos naknade štete je višemilionski, veoma često i značajno veći od nezgode sa poginulima, jer se plaća i izgubljena zarada, a šteta koja nastaje zbog toga može da dostigne iznos od više stotina hiljada evra, upozorio je Jovanović.\nIzmenjen sistem bonus-malus, solidno ali nepotpuno\nAugust 12, 2020 bizznisoft\nMarch 15, 2021 bizznisoft


Šarović: Moramo biti obazrivi, u narednim danima vući mudre poteze | Banjaluka.net\nPredsjednik SDS-a Mirko Šarović poručio je danas u Gacku da eventualno korišćenje bonskih ovlašćenja nije put rješenju krize i da se nada da će se težiti rješenjima prihvatljivim za obje strane, a to znači da će u budućnosti sve odluke donositi parlamenti, a ne nijedan pojedinac.\nŠarović je naveo da je odluka Valentina Incka neutemeljena, ali je “na nama da ne učinimo pogrešan korak koji bi doveo do produbljivanja krize”, saopšteno je iz SDS-a.\n“Moramo biti obazrivi i odgovorni jer predstavljamo naš narod i da u narednim danima vučemo mudre poteze”, rekao je Šarović.\nŠarović je danas u Nadanićima kod Gacka prisustvovao obilježavanju 31 godine od osnivanja SDS-a u ovoj opštini. On je naveo da je Gacko “simbol SDS-a” i da su mnogi istaknuti članovi stranke iz ovoga grada.


TikTok u Velikoj Britaniji i Americi praćeniji od YouTubea – The PRESTIGE\nIako je TikTok zahvaljujući bivšem američkom predsjedniku Donaldu Trumpu bio skoro zabranjen u Sjedinjenim Američkim Državama, podaci analitičke kompanije App Annie pokazuju da tamošnji korisnici kineske društvene mreže provode više vremena gledajući sadržaj od korisnika YouTubea, a ista je situacija i u Velikoj Britaniji.\nNo, valja istaći da ove brojke uključuju samo gledanost na Android uređajima, pa se napominje da one možda nisu reprezentativne za sve korisnike mobilnih uređaja, a kompanija App Annie u podatke ne uključuje ni kinesku verziju TikToka zvanu Douyin.\nUprkos toj činjenici, riječ je o impresivnim podacima koji prikazuju nagli porast korištenja TikToka, pogotovo kada se u obzir uzme činjenica da videozapisi na toj društvenoj mreži mogu trajati maksimalno tri minuta, piše BBC News.\nMeđutim, navodi se da je YouTube globalno i dalje u prednosti zbog svojih dvije milijarde korisnika mjesečno, dok ih TikTok, prema podacima objavljenima sredinom 2020. godine, ima oko 700 miliona.\nPodsjećamo da je TikTok ovoga avgusta postao najpreuzimanija aplikacija za pametne telefona na svijetu, pa se očekuje da će se ovaj trend u pregledavanju sadržaja sve češće viđati i kod korisnika iz ostalih zemalja.


BiH /Odbrana Alije Delimustafića ponudila milion KM kao jemstvo da se pusti na slobodu / Radio Sarajevo\nBiH / Odbrana Alije Delimustafića ponudila milion KM kao jemstvo da se pusti na slobodu\n06. 12. 2018. u 14:50:00 N. K.\nOdbrana nekadašnjeg ministra unutrašnjih poslova RBiH Alije Delimustafić dostavila je Kantonalnom sudu Sarajevo prijedlog jemstva u visini od milion KM u vidu nekretnina kako bi bio pušten na slobodu iz pritvora gdje se nalazi više od dvije godine.\nOvu informaciju za Radiosarajevo.ba potvrdio je Ifet Feraget, advokat Alije Delimustafića koji nam je kazao kako je prijedlog uputio Kantonalnom sudu Sarajevo još početkom septembra na osnovu preliminarnog dogovora sa tužiocima Kantonalnog tužilaštva Sarajevo da visina jemstva iznosi više od milion KM.\n"Nakon ovog preliminarnog dogovora, porodica Delimustafić je ponudila četiri nekretnine, a u pitanju su tri stana i jedan poslovni prostor čiju je vrijednost na milion KM procijenio vještak. Ovu procjenu nekretnina Kantonalnom tužilaštvu Sarajevo smo mi predali 12. jula, da bi u oktobru od tužioca dobili odgovor da se oni ne slažu sa visinom ponuđenog jemstva, jer je šteta koja je navedena u optužnici oko 10 miliona KM", rekao nam je Feraget.\nZa Radiosarajevo.ba u Kantonalnom sudu Sarajevo su kazali kako će se o ovom prijedlogu izjasniti tek kada se predmet vrati u njihovu nadležnost.\n"Žalba vezana za pritvor Alije Delimustafića nalazi se na odlučivanju u Vrhovnom sudu FBiH, i kada se predmet vrati na Kantonalni sud Sarajevo biti će odlučivano po pitanju ponuđenog jemstva odbrane Alije Delimustafića", kazali su nam u Kantonalnom sudu Sarajevo.\nU predmetu Pravda optuženo je 40 osoba\nU ovom predmetu optužena je i bivša sutkinja Općinskog suda Lejla Fazlagić-Pašić, koja se nalazi u Hrvatskoj, a čije se izručenje pravosuđu BiH očekuje u narednom periodu.\nTužilaštvo optuženima u predmetu Pravda stavlja na teret krivična djela organizirani kriminal, zloupotreba položaja ili ovlaštenja, povredu zakona od sudije, pranje novca, falsificiranje isprave, prevaru i pomoć počiniocu nakon izvršenog krivičnog djela.\nDelimustafić je optužen da je od 2009. do 2016. godine organizovao kriminalnu grupu koja je, između ostalog, nezakonito knjižila i preprodavala nekretnine uglavnom umrlih osoba na području Kantona Sarajevo.\nU optužnici se navodi da su u sudskim postupcima koje je vodila sudija Lejla Fazlagić-Pašić nekretnine sa umrlih knjižili na članove organizacije i rodbinu, a potom su ih sklapanjem ugovora prodavali trećim osobama.\nPrema optužnici, činjenjem ovih krivičnih djela stekli su protivpravnu imovinsku korist veću od deset miliona KM.\nU ovom predmetu optužene su i pravne osobe Cenex Group Sarajevo, Consultants Sarajevo, Ex Line Group Istočno Sarajevo, CentraExport Istočno Sarajevo, Cenex inženjering Sarajevo, Cenex Istočno Sarajevo, Exline Istočno Sarajevo i Minas Co Sarajevo.\nTužilaštvo je istaknulo da je riječ o sistemskoj korupciji u kojoj su učestvovali bivši ministar unutrašnjih poslova ARBiH, sudija, tužilac, osam advokata, sudski vještak, notar, zamjenik direktora Agencije za forenzička ispitivanja i vještačenja BiH, općinski službenici, sudski kuriri i direktori firmi.\nOptužnica sadrži oko 1.000 stranica, predloženo je nekoliko hiljada materijalnih dokaza, a planirano je saslušanje više od 150 svjedoka i 13 vještaka.\nTagovi: Alija Delimustafić Ifet Feraget akcija Pravda Kantonalni sud Sarajevo Kantonalno tužilaštvo Sarajevo\nKS / Optužnica protiv još jedne članice organizirane grupe Alije Delimustafića\nSarajevo / Alija Delimustafić se izjasnio da nije kriv: Ovo je čista montaža\nAkcija "Pravda" / Kriminalna grupa: Od 38 optuženih, 26 se izjasnilo da nisu krivi\nBiH / Advokat koji je VSTV-u poslao 200 KM: Bio je to vjenčani poklon\nFOTO / Pogledajte dokumente koje je danas u Rad-u pokazao Elmedin Konaković\nSarajevo / Konaković najavio: U ZOI-u tek očekujte skandale, tamo ćemo prvo ući\nDavid Hearst: / Saudijska Arabija pogubit će tri slavna učenjaka odmah nakon ramazana\nReakcije / SDP BiH: Sram da vas bude zastupnice SDA - Samra Ćosović-Hajdarević!!!\nSarajevo / DF odgovorio zastupnici Ćosović-Hajdarević: Stidimo se Vašim stidom\n... / Dodik: Ne želim biti na svečanosti kojom se obilježava prijem BiH u UN\nMostar / Večernjakov pečat: Osobe godine su Vatreni iz BiH i selektor Zlatko Dalić\nSomalija / Ivica Dačić izbjegao teroristički napad\nUlcinj / Akšamski ezan na biseru Jadrana: Gdje se prepliće glas mujezina i šum valova\n! / Konaković: Samo dvojica gazda sa Ilidže oštetili su budžet RAD-a za 350 hiljada KM


I rukometaši i košarkaši jure titulu\nwestinfo.rs (Ž. Dulanović) 30. јануар 2014. године Спорт Коментари\nKK Zlatar (foto: Ž. Dulanović)\nZa košarkaše i rukometaše Zlatara počinje prolećna polusezona. U nastavak prvenstva dva kluba ulaze s nadom da će uspeti da na tabeli preskoče po par stepenika i domognu se vrha tabele i višeg ranga. I košarkaše i rukometaši u prvom kolu igraju sa Slogom iz Požege, koja je protivnik za respekt bez obzira na trenutnu poziciju na tabeli.\nPrvi na parket će košarkaši Zlatara koji su na zimski odmor otišli kao treća ekipa na tabeli. Oni večeras sa Slogom koja je na pretposlednjem 13. mestu, igraju u Hali sportova u Požegi, a susret počinje u 18. 30 sati. U utakmici prvog kola prvenstva Prve muške regionalne lige – grupa Zapad, Zlatar je jesenas ugostio slogu u Novoj Varoši i slavio sa ubeljivih 18 koševa razlike – 70 : 52. Jesenju titulu osvojio je Priboj koji ima 25 bodova, dok je druga Plana sa 24 boda. Zlatar je jesens osvojio 23 boda, a na tabelu u stopu ga prate Ub sa 22 i Sloga iz Despotovca sa 21 osvojenim bodom.\n- U nastavak prvenstva ulazimo bez izmena u igračkom kadru i potpuno spremni , a cilj su nam prvo mesto i plasman u viši rang. Međutim, možemo jedino da obećamo grčevitu borbu do samog kraja, jer je ovog proleća sve ostalo neizvesno. Na programu je još 13 kola, a kvalitet ekipa ujednačen, pa će za šampionsku tutulu pored znanja i dobre igre biti potrebno i dosta sportske sreće– kaže predsednik kluba Vuk Ćirović.\nRukometaši Zlatara koji su četvrti na tabeli, prvu prolećnu utakmicu igraju idućeg vikenda kada će imati priliku da se pred domaćom publikom osvete Slogi sa jesenji poraz od deset golova razlike (32:22). Na tabeli Prve lige Srbije – grupa Zapad sa 12 klubova, prva je Sloga sa 19, a druga Mokra Gora sa 18 bodova.Treći je Šamot sa 17, dok Zlatar ima bod manje.\n- Prva tri kola su presudna jer na startu polusezone igramo sa Slogom i Šamotom koji su nam direktni konkuretni za prva dva mesta na tabeli koja vode u baraž za Supreligu i direktan plasman u Jedinstvenu prvu ligu koja se formira iduće jeseni. Maksimalno smo spremni, a formu smo potvrdili pobedom u sve četi pripremne uatkmice. Pored Priboja u pripremama smo pobedili i Mokru Goru, pa očekujemo sličan rezultat i na prleće – kaže trener rukometaša Zlatara Branko Ćurčić.


Novi spot sastava YU Grupa - UZOR - Udruženje Za Očuvanje Rock-a\nObjavljeno u: Vesti Autor Katarina Misailović 06. maj 2016.\tveličina teksta\tSmanji veličinu teksta Povećaj veličinu teksta Medije\nDanas je objavljen spot za kompoziciju “A banki je 7” sastava YU Grupa , koji je velikim koncertima u Beogradu i Novom Sadu, nedavno obeležio 45 godina postojanja . Pesma se nalazi na novom , dvanaestom studijskom albumu , koji prema naslovu pesme Nikole Čuturila, nosi naziv “Evo stojim tu” .\nNovo ostvarenje čini jedanaest kompozicija , a medju tekstopiscima se pored Nikole, nalaze i Bora Đorđević , Petar Jelić...\nNedavno je objavljen je i spot za pesmu “Panika” , koju je uradio Petar Jelić , a promovisan je i video klip za kompoziciju “Ko“ za koju je tekst , takođe napisao Nikola Čuturilo, muziku su uradili Jelići, dok režiju spota potisuje Petar Vujanić . YU grupa najavljuje i seriju koncerata u našoj zemlji i regionu.\nViše iz ove kategorije « MGT & Ville Valo - novi singl i premijera spota\tNovi live album sastava Instant Karma »


Fatima Hajji nastupa prvi put u Banjaluci - Techno Srbija\nFatima Hajji je jedna od najpopularnijih devojaka na DJ sceni! Ova egzotična Špankinja sa arapskim korenima će po prvi put nastupiti u Banjaluci 7. marta na ELEMENT žurci. Žurka će biti održana u sportskom balonu „Kej“, Klašnice – Banja Luka (Svetosavska 128).\nFatima je DJ-ka i producentkinja koja već skoro dve decenije važi za jednu od najboljih u svetu. Zaljubljenica je žestokih ritmova poput techna, ali veoma spretno svojoj muzici dodaje boju i dušu sa afričkim ritmovima. Poseduje talenat da izabere muziku koja pokreće masu ali i izvanredne veštine miksovanja. Svežina, hrabrost i nemilosrdni groove su za nju idealan recept za dobru zabavu. Nastupala je na mnogim svetskim festivalima kao što su Awekenings i Tomorrowland, kao i u mnogim legendarnim klubovima poput Tresor-a u Berlinu.\nOsim Fatime na 7. ELEMENT događaju će nastupati i velika imena sa domaće i regionalne scene: Vladimir Aćić (SRB), Miloš Vujović (SRB) i DJ Woodie (BIH). Ulaznice će biti dostupne u prodaji od 10. februara putem servisa kupikartu.ba. Organizovan je i besplatan prevoz iz centra Banja Luke do lokacije događaja, jer zajedno sa našim sponzorima želimo da pošaljemo poruku „Ne vozi kad piješ!“. A tu je i Patrol Shuttle Taxi za ekipu koja želi da brže stigne. Shuttle Taxi možete naručiti regularno pozivom na broj 1533, cena vožnje je oko 20 KM, a ako plaćate Mastercard-om dobijate fiksnu cenu od 15 KM. Organizatori takođe pripremaju i vrhunsku, do sada neviđenu produkciju na ovim prostorima!\nGreen Love / Fatima Hajji / Regal / 6.mart Spens – NS - 28/02/2020\nFatima Hajji nastupa prvi put u Banjaluci - 15/02/2020\nFestival Green Love 8. februara slavi rođendan - 05/02/2020\nCamelPhat, Henry Saiz, Fatima Hajji i mnogi drugi ovog septembra u Barutani - 11/09/2019\n← The End Club (Ribarac): AfterGreen\nPles za Aleks — Hangar Luka Beograd, 14.3.2020. →


"Imamo želju da odigramo najbolje što možemo. Kao na stadionu Partizana", rekao je trener "romantičara" Dejan Đurđević pred gostovanje Crvenoj zvezdi (subota, 18.00)\n28.11.2014. | 13:04\nOd raspada državne zajednice Srbije i Crne Gore, OFK Beograd nije izvukao ni bod u ligaškim utakmicama na "Marakani". U Kupu je znao da iznenadi Zvezdu, ali u prvenstvu je znao samo za poraze:\n2013/14: Zvezda - OFK 4:2\n2012/13: Zvezda - OFK 1:0\n2011/12: Zvezda - OFK 3:1\n2010/11: Zvezda - OFK 1:0\n2009/10: Zvezda - OFK 2:1\n2008/09: Zvezda - OFK 5:1\n2007/08: Zvezda - OFK 2:0, 1:0\n2006/07: Zvezda - OFK 1:0...\nIpak, OFK Beograd je ove sezone već prekinuo jednu dugu tradiciju, "otkinuvši" bodove Partizanu u Humskoj prvi put od 2006, iako na Omladinskom stadionu čeka prvu pobedu nad crno-belima u 21. veku.\nPred "romantičarima" sa Stare Karaburme ovog vikenda je još jedno gostovanje stadionu u Ljutice Bogdana. U subotu, od 18.00 časova, zaigraće protiv grogirane Crvene zvezde i pokušati da opravda svoje peto mesto na tabeli.\n"Mislim da nam je ovo četvrto gostovanje u poslednjih pet utakmica. Baš smo u poslednjem periodu više igrali na strani, tako da nam to nije novina. Biće to najlepša pozornica da pokažemo šta možemo u dobrom trenutku za nas. Idemo na 'Marakanu' u neku ruku rasterećeni, bez moranja i imperativa, ali uvek sa željom da pokažemo najbolje što možemo, kao što smo uradili na stadionu JNA", rekao je trener OFK Beograda Dejan Đurđević u petak ujutro.\nNarednog rivala, šampiona Srbije, nazvao je "ranjenim lavom".\n"Iako bodovno zaostaje za Partizanom, Zvezda je ranjeni lav, a samim tim i najopasniji. Trenutno su ekipa koja mora, a kada veliki klubovi moraju, onda oni protiv njih moraju i da se paze. Znamo ih, analiziramo, pripremamo se za tu utakmicu kao i za svaku drugu".\nĐurđević je objasnio da će utakmicu dočekati sa kadrovskim problemima: povređen je startni štoper Milan Savić, njegov kolega na mestu centralnog beka Milan Obradović takođe dugo ima problem sa povredama, dok je ofanzivac Dejan Dražić u četvrtak na treningu takođe imao problem.\n"Videćemo još. Nemam problem u okviru svoje ekipe. Svojim igračima stalno govorim da bi u svakoom trenutku morali da budu spremni da uskoče i da iskoriste šansu. Neki mladi igrači teško mogu da prepoznaju tu situaciju i priliku i još ne shvataju da ta šansa može brzo da iskrsne, kao i da bi morali da je koriste. Neki momci koji nisu verovali da će biti u 20 igrača sada počinju utakmice. Imamo dobru platformu i svi moraju da zasluže šansu".


- Kada govorimo o privatizaciji, ovu godinu smo počeli sa više od 500 nerešenih preduzeća, a završavamo sa deset. Nadomak smo rešenja za sedam od 17 preduzeća. To su Fabrika auto-maziva iz Kruševca, tri Petoletke koje preduzimaju radnici, zatim "Prva Iskra" Barič, Zastava grupa ide u stečaj i do Nove godine objavljujemo javni poziv za Poljoprivredni kombinat Beograd - rekao je Sertić za RTS.\nzeljko sertic foto Djordje Kojadinovic\n"To je "Prva Iskra" Barič i Zastava grupa u svojim određenim delovima", objasnio je Sertić.\nMinistar je rekao da ĆE zakon o javnim preduzećima biti usvojen na vladi do Nove godine.\nFinansiranje RTS i RTV stabilno\n- Država neće nijednom preduzeću vise pomagati, dva problema velika ostaju do maja meseca, a to su RTV Bor i Rasavica rudnici i imamo određene predloge - rekao je Sertić.\n"U januaru ćemo najverovatnije imati obostrane posete i možemo očekivati realno u februaru mesecu objavu tendera", rekao je Sertić.